title: Ojamon rautakaivos

text: Ojamon rautakaivos oli Lohjan Ojamolla toiminut Suomen ensimmäinen rautakaivos. Erik Fleming perusti kaivoksen virallisesti vuonna 1542, ja sen toiminta jatkui aina vuoteen 1863. Kaivoksen malmi oli laadultaan hyvää, mutta malmin vähäinen määrä ja kaivokseen tihkunut vesi aiheutti ongelmia sen toiminnalle. Ojamon kaivoksen perustaminen johti Mustion, Antskogin ja Billnäsin ruukkien perustamiseen. Kaivoksen toiminta johti epäsuorasti myös Fagervikin ja Fiskarsin ruukin perustamiseen.


title: Ojamon rautakaivos

text: Kaivoksen historia voidaan jakaa kolmeen osaan: kaivoksen perustaminen 1500-luvulla, vuokrakausi 1600-luvulla ja myyntikausi 1800-luvulla. Geologian tutkimuskeskuksen mukaan kaivoksesta louhittiin yhteensä 11 780 tonnia rautamalmia, jonka keskimääräinen rautapitoisuus oli 45 %.


title: Ojamon rautakaivos

text: Kaivoksen virallinen perustaminen ajoittuu syyskuun 15. päivälle 1542. Tuolloin on päivätty kirje, jolla kuningas Kustaa Vaasa antoi Etelä-Suomen laamanni Erik Flemingille oikeuden hyödyntää Raaseporin läänistä, Lohjan pitäjän Ojamon kylästä löytämäänsä malmivuorta. Oikeus koski myös Flemingin jälkeläisiä, ja ehtona oli että joka kahdestoista kippunta toimitettaisiin kruunulle. Kirjeessä Flemingiä kehotettiin turvaamaan louhintaan tarvittavan puun saanti sopimalla puuntoimituksista paikallisten metsänomistajien kanssa. Nimismiehiä ja vouteja kiellettiin estämästä millään tavoin Flemingin kaivostoimintaa.


title: Ojamon rautakaivos

text: Flemingin oletetaan kuitenkin suunnitelleen kaivostoimintaa jo 1530-luvulla ja käyttäneen esiintymää jonkin aikaa hyväkseen ennen kuninkaan lupaa. Vuoden 1542 privilegiokirjeestä selviää, että hän suoritti alueella koelouhintoja 1530-luvun lopulla. Samaan aikaan Fleming liitti perintönä saamaansa Suitian kartanoon ostamansa Kvarnbyn ja Nybyn, saaden näin vesivoimaa käyttöönsä. Vesivoima oli välttämätöntä malmin käsittelyssä.


title: Ojamon rautakaivos

text: Kaivosmiehet Fleming hankki Saksasta, koska vuorityö oli siellä Ruotsia kehittyneempää. Aluksi louhittu malmi kuljetettiin talviaikaan maanteitse Nybyn Tupalassa sijainneeseen Suitian ruukkiin, Suomen ensimmäiseen rautaruukkiin. Suitian ruukki toimi vain lyhyen ajan, ja myöhemmin malmi vietiin Mustion ruukkiin.


title: Ojamon rautakaivos

text: Malmi oli kuljetettava talviaikaan, jolloin maaperä oli jäässä ja tiet kestivät kuljetuksen. Malminsulatukseen käytetyt hytit muistuttivat todennäköisesti talonpoikien järvimalmin sulatukseen käyttämiä paljeuuneja. Hyttien ja uunien oletetaan olleen pieniä, suurimmillaan muutaman metrin korkuisia ja alle metrin levyisiä.


title: Ojamon rautakaivos

text: Fleming palkkasi myös kaksi hopeankaivamiseen erikoistunutta vuorimiestä Saksasta toiveenaan hopean löytäminen Ojamolta. Toive ei kuitenkaan toteutunut, sillä malmin hopeapitoisuuden uskotaan olleen olematon. Toiveet hopean löytämisestä heräsivät uudelleen 1600-luvulla, ja kansanperinteen mukaan Ojamolta olisi tuolloin louhittu hopeaa. Varmoja todisteita tästä ei kuitenkaan ole.


title: Ojamon rautakaivos

text: Yleisesti ottaen tiedot Ojamon rautakaivoksen alkutaipaleesta ovat vähäisiä ja hataria, eikä varmoja tietoja esimerkiksi toiminnan laajudesta ole. Toiminnan aloitusvuodeksi on eri lähteissä ilmoitettu useita eri vuosia, muun muassa 1528, 1533 ja 1538.


title: Ojamon rautakaivos

text: Erik Flemingin kuolema vuonna 1548 taannutti kaivoksen toiminnan joksikin aikaa. Kruunun näkökulmasta raudan merkitys oli kuitenkin jatkuvasti korostunut, ja strategisesta näkökulmasta oli tärkeää, että Suomessa voitiin tuottaa itärajan linnoituksien varustamiseksi rautaa. Vaikka Kustaa Vaasa olikin antanut Flemingille ja tämän jälkeläisille privilegio-oikeuden malminlouhintaan, oli kruunu pidättänyt itsellään niin sanotun vuoriregaalioikeuden.


title: Ojamon rautakaivos

text: Kun Kustaa Vaasa ja hänen poikansa Juhana vierailivat Lohjalla Suomen-matkallaan vuonna 1555, alkoivat he suunnitella kaivoksen hyväksikäyttöä kruunun ohjauksella. Flemingin perikunnan malmioikeudet vaadittiin takaisin valtiolle, ja myös Kvarnby otettiin kruunun haltuun.


title: Estádio João Hora de Oliveira

text: Estádio João Hora de Oliveira on monikäyttöinen stadion Aracajussa Brasiliassa. Nykyään sitä käytetään enimmäkseen jalkapallossa Club Sportivo Sergupen kotikenttänä. Stadionille mahtuu 10 000 ihmistä.


title: Karai

text: Karai on alun perin Mirage Studiosin ja nykyisin IDW:n sarjakuvissa esiintyvä hahmo. Kevin Eastmanin ja Peter Lairdin luoma hahmo esiintyi ensimmäisen kerran vuonna 1992 "Teenage Mutant Ninja Turtles" -sarjakuvalehden numerossa 50.


title: Karai

text: Karai on Jalkaklaanin jäsen ja Japanissa vallitsevan klaanin johtaja. Myöhemmin hänestä tuli koko Jalkaklaanin johtaja Silppurin menehtyessä. Karai on osoittanut myös olevansa avulias Turtleseita kohtaan, jonka seurauksena hän on erittäin epäluotettava hahmo jalkaklaanin, sekä Turtlesien keskuudessa. Vuoden 2003 animaatiosarjassa ja vuoden 2007 elokuvassa Karai on Oroku Sakin eli Silppurin adoptiolapsi.


title: Karai

text: Karai esiintyi ensi kerran Turtlesien sarjakuvassa numerossa 50, tarinassa "City at War" vuonna 1992. Hän tuli Japanista New Yorkiin eheyttääkseen Oroku Sakin kuoleman vuoksi hajaantuneen Jalkaklaanin. Silppurin eliittivartijat hyökkäsivät satunnaisesti kenen tahansa kimppuun ilman syytä. Karai tarjosi Turtleseille sopimuksen; jos he auttavat pysäyttämään Jalkaklaanin eliittijoukon hän antaa Turtleseille rauhansopimuksen Jalkaklaanin kesken.


title: Karai

text: Turtlesit suostuivat sopimukseen vastahakoisesti ja taistelivat lopulta pilvenpiirtäjän katolla eliittijoukkoja vastaan. Kun nelikko saapui katolle, he huomasivat joukon surmattuja Jalkaklaanilaisia ja nuoren tytön ruumiin. Karai sai Leonardon vannomaan tappavansa kaikki eliittijoukot kostoksi Karain puolesta. Karai puki ylleen kaatuneen Silppurin haarniskan johtaakseen jalkaklaanilaisia. Eliittijoukot erehtyivät pitämään häntä oikeana Silppurina ja olivat järkyttyneitä. He kuitenkin seurasivat uskollisesti valeasussa olevaa Karaita, joka käski heitä tekemään seppukun eli itsemurhan. Ainoastaan yksi eliitin jäsenistä tappoi itsensä, kun taas muut vaativat Silppurin henkilöllisyyden paljastamista. Paljastaessaan olevansa Karai, hän heitti kypärän eliittijoukolle, jonka jälkeen alkoi taistelu heidän välillään yhdessä Turtlesien kanssa. Taistelun päättyessä eloon jäivät vain Karai ja Turtlesit. Hän piti lupauksensa rauhansopimuksesta Turtlesien välillä huolimatta siitä, ettei Karai ollut heidän mielestään heille mitään velkaa. Lopulta Karai palasi takaisin Japaniin, jossa hän levitteli tyttärensä tuhkat maahan ja aloitti elämänsä uudistuksen.


title: Karai

text: Karai palasi takaisin sarjakuvan neljännessä osassa, kun salaperäiset soturit toisesta ulottuvuudesta aiheuttivat harmia Jalkaklaanille. Karai kutsui Leonardon vartijakseen, jonka avulla he saivat yhden sotureista kiinni kuulustelua varten. Myöhemmin Karai valehteli Leonardolle klaaninsa pitävän hallussaan mystiikasta kertovia kirjoja, mutta Leonardo tiesi hänen valehtelevan ja oletti jonkin huolestuttavan häntä tai manipuloivan. Muutamaa viikkoa myöhemmin Karai vieraili paikallisessa yökerhossa yhdessä muutaman henkivartijan kanssa. Hän tapasi Casey Jonesin, joka kuitenkin liian monen juoman jälkeen haastoi riitaa ja loukkaantui tappelussa. Karai vei hänet yksityiseen huoneeseensa, josta Casey herää muistamatta edellisestä päivästä mitään.


title: Karai

text: Vuonna 2011 uudistetussa Turtles-sarjakuvissa Karai esiintyy Silppurin lapsenlapsena. Hän sieppasi Tikun Old Hobin vankeudesta ja toi hänet Silppurin luo. Karai on vielä kokemattoman oloinen käskyläinen Silppurin alaisuudessa. Hän oli kuitenkin Jalkaklaanin johtaja hetken aikaa isänsä jälkeen, kunnes toi isoisänsä Silppurin takaisin elävien kirjoihin. Karai yritti todistaa Silppurille olevansa oiva kakkosmies, mutta turhaan. Sitä vastoin Silppuri antoi Karaille tehtäväksi tuoda Leonardo hänen luokseen, josta hän aikoi tehdä uuden kakkosmiehen. Karai halusi uuden tehtävänsä ohella parantaa Jalkaklaanin armeijaa kuultua Stockagen yhtiön mönjästä, joka on muuttanut eläimiä hybrideiksi. Karai murtautui Burnow-saarelle, josta hän varasti mönjää ja tappoi samalla yhden säiliössä olleista utromeista.


title: Karai

text: Karai esiintyi ensimmäisen kerran vuoden 2003 Teini-ikäiset mutanttininjakilpikonnat -animaation toisella tuotantokaudella "Kaupunki sodassa" -jaksotrilogiassa, jossa hänen ääninäyttelijänään toimi alkuperäisessä versiossa Karen Neil. Suomenkielisenä äänenä toimi ensiksi Elise Langenoja ja myöhemmin Susa Saukko.


title: Karai

text: Oroku Saki löysi Karai-lapsen ja otti hänet huostaansa vanhempien hylättyä hänet. Saki kasvatti tytön ja opetti hänelle bushidoa. Karaista tuli Sakin luotetuin seuraaja, ja mestari paljasti hänelle olevansa Ch'rell-niminen Utrom. Saki kertoi muiden Utromien jahtaavan häntä väkivalloin. Karai jäi asumaan Japaniin ja johtamaan paikallista Jalkaklaania, kun taas Saki muutti New Yorkiin saadessaan selville utromien muuttaneen tukikohtaansa uuteen kaupunkiin ja maahan.


title: Karai

text: Karai palasi New Yorkiin, kun Purppuralohikäärmeen jengi, mafia ja Jalkaklaani tappelivat kaupungin herruudesta Silppurin poissaolon myötä. Karai värväsi Turtlesit auttamaan häntä lopettaakseen koko sodan, ja lupasi Jalkaklaanin lopettavan Turtlesien jahtaamisen mikäli he auttaisivat häntä. Leonardo lupautui auttamaan häntä uskoen Karain olevan kunniallinen huolimatta hänen olevan osa Jalkaklaania. Muiden Turtlesien alun vastusteluista huolimatta he auttoivat Karaita ja saivat kaupungin järjestykseen. Sodan aikana Karai houkutteli eliittininjat esille pukemalla Silppurin haarniskan ylleen. Myöhemmin paljastui Karain vain manipuloineen Turtleseja ja työskennelleen kuolleeksi oletetun Silppurin alaisena, joka oli elpymässä ja valmistautumassa paluutaan varten. Hän kuitenkin koki mielessään surua, kun Silppuri vannoi kostavansa Turtleseille.


title: Karai

text: Karain aselepo Turtlesien kanssa kuitenkin päättyi Silppurin ottaessa haltuunsa Jalkaklaanin. Hän lähetti Mestari Tikuksi naamioidun robotin Turtlesien perään. Turtlesit huomasivat sopimuksen olevan ohi ja päättivät kohdata Jalkaninjat heidän väliaikaisessa päämajassaan, sataman laivassa. Leonardo, Raphael ja Tikku joutuivat panttivangeiksi taistelun aikana. Karai joutui lopulta taistelemaan Leonardoa vastaan, mutta ei halunnut tappaa häntä. Karai taisteli sittemmin kahden vaiheella, sillä hän halusi olla uskollinen Turtleseille jotka seurasivat bushidoa, mutta myös samalla uskollinen adoptioisälleen, joka puolestaan oli Turtleseja vastaan. Asiaa mutkisti myös se, että Karailla ja Leonardolla näytti olevan tunteita toisiaan kohtaan. Karai kykeni olemaan pitkään molempien puolella, mutta joutui lopulta kääntymään isänsä puoleen, kun Turtlesit hyökkäsivät Silppurin kimppuun ja hän iski Leonardoa miekalla puolitahattomasti. Myöhemmin hän kuitenkin pelasti Turtlesit Silppurin aikoessa tappaa heidät tajuttomina. Utromit vangitsivat Silppurin ja karkottivat hänet Mor Gal Talin jäisille asteroideille. Karai ja tohtori Chaplin puolestaan palautettiin Maahan.


title: Karai

text: Silppurin ollessa poissa Karai otti Jalkaklaanin haltuunsa ja puki samalla Silppurin haarniskan ylleen, jatkaen isänsä luoman alter egon taivalta. Raivoissaan hän piti Turtlesien aikaisempaa tekoa isäänsä kohtaan petturuutena ja hautoi kostoa. Hän määräsi aluksi mystikoiden hyökkäävän Turtlesien kimppuun ja myöhemmin hyökkäsi itse henkilökohtaisesti Turtlesien luolaan. Olettaen sen olleen onnistunut hyökkäys hän joutui kohtaamaan Leonardon, joka ei ollut muiden Turtlesien kanssa luolassa. Karai hävisi taistelunsa, mutta Leonardo jätti hänet eloon varoittaen pysyä kaukana hänen perheestään.


title: Karai

text: Viidennellä tuotantokaudella Jalan orjuudesta vapautuneiden mystikoiden henkiin herättämä demoni-Silppuri halusi tuhota Karain kostoksi siitä, että hän oli häpeällisesti kantanut oikean Silppurin haarniskaa. Karai melkein kuolikin, mutta Turtlesit pelastivat hänet. Kiitollisena Karai suostui yhteistyöhön päihittäen lopuksi Turtlesien ja monien muiden kanssa demoni-Silppurin. Taistelun päätyttyä hän ilmeisesti teki lopullisen rauhan kilpikonnien kanssa.


title: Karai

text: Karai nähtiin sarjan viimeisessä jaksossa osallistumassa tohtori Chaplinin kanssa Casey Jonesin ja April O’Neilin häihin. Kun oikean Silppurin digitaalinen kopio, kyber-Silppuri, hyökkäsi häihin uusi palvelijansa mestari Khan ja Jalkaninjat mukanaan, Karai taisteli heitä vastaan todistaen samalla hylänneensä Jalan ja Silppurin lopullisesti.


title: Karai

text: Karai esiintyi vuoden 2012 sarjassa, jossa hahmon äänenä on Kelly Hu. Karai on Silppurin "tytär", joka yritti houkutella Leonardon Jalkaklaanin puolelle varastamalla Miyamoto Musashin historiallisen miekan. Leonardo ei kuitenkaan suostunut tähän. Silppurin ja Tikun (Hamato Yoshin) käydessä kaksintaistelua Tikulle selvisi, että Karai olikin oikeasti hänen tyttärensä Miwa, jonka Silppuri oli kasvattanut omanaan ja joka uskoi Tikun tappaneen hänen äitinsä.


title: Karai

text: Kun Silppuri lähti joksikin aikaa Japaniin, Karai johti Jalkaklaania hänen ollessaan poissa. Mutta palatessaan Silppuri toi mukanaan jo lapsesta asti mutanttina olleen salamurhaajan nimeltä Juovakynsi ("Tiger Claw") ja nimitti tämän uudeksi oikeankädenmiehekseen Karain tilalle. Tilanne ei kuitenkaan säilynyt näin pitkään, kun X-ulottuvuudesta tullut matohirviö Kraathatrogon nielaisi Juovakynnen.


title: Karai

text: Pian sen jälkeen, kun Juovakynsi oli palannut toisista ulottuvuuksista, Karai joutuu tekemään yhteistyötä hänen kanssaan. Mutta löydettyään Kilpikonnien luolan, hän saa tietää totuuden vanhemmistaan. Mutta virittäessään ansaa Juovakynnelle, hän itse joutuukin tämän käsiin. Kuullessaan asiasta Silppuri myöntää Kilpikonnien ja Tikun kertomuksen tämän vanhemmista todeksi ja heittää hänet tyrmään. Mutta pian sai mutageenin vaikutuksesta kyvyn muuttua käärmeeksi, vaikka säilytti ihmismuodossa käärmemäisiä piirteitä kuten käärmeen hampaat ja silmät.


title: Karai

text: Karain ensiesiintyminen elokuvassa tapahtui vuonna 2007 elokuvassa TMNT, jossa hänen äänenään toimi Zhang Ziyi. Suomenkielisessä versiossa hänen äänenään oli jo 2003-luvun animaatiosarjasta tuttu Susa Saukko.


title: Karai

text: Elokuvassa hän johtaa Jalkaklaania Turtlesien pähitettyä Silppurin elokuvassa . Karain Jalkaklaani toimi elokuvassa lähinnä palkkasotureina, kun Max Winters palkkasi heidät pitämään kaupunkia silmällä eräitä vieraita varten. Vieraat osoittautuivat hirviöiksi, joita varten Winters oli herättänyt henkiin vanhat ystävänsä sotakenraalit nappaamaan kaikki kolmetoista. Tapahtuman käydessä ilmi Karai ei pitänyt ajatuksesta etsiä ja taistella hirviöitä vastaan, sillä välin kun sotakenraalit vain kaappaisivat hirviöt säilöön. Karai kuitenkin kunnioitti Wintersin kanssa tekemää sopimusta.


title: Karai

text: Myöhemmin sotakenraalien kääntyessä Wintersiä vastaan he tarjosivat Karaille tilaisuuden liittyä heidän mukaansa maailman valloitukseen. Hän kuitenkin kieltäytyi liittymästä sanoen kunnioittavansa Wintersin kanssa tekemään sopimusta. Karai etsi vielä yhdessä yhden jalkaninjan, sekä Casey Jonesin ja April O'Neilin kanssa viimeisen puuttuvan hirviön Wintersin luokse. Kaiken taistelun päätteeksi Karai varoitti Turtleseita, että heillä tulee olemaan asiaa tulevaisuudessa, jolloin mukana on tuttuja naamoja menneisyydestä.


title: Karai

text: Karen Neil ääninäytteli Karaita vuoden 2009 animaatioelokuvassa , joka sijoittuu vuoden 2003 animaatiosarjan jatkumoon.


title: Karai

text: Karai löysi Ch'rell Silppurin uudelleen jäljittimellään, joka aktivoitui, kun 1980-luvun Turtles-sarjan Silppuri oli tuonut sen takaisin Maahan siirtymälaitteella jäisestä asteroidista. Hän hyökkäsi Silppurin ja Krangin kimppuun Technodromessa ja vapautti Ch'rell Silppurin ja julisti kaiken olevan nyt Jalkaklaanin omaisuutta. Sittemmin avustettuaan Ch'rell Silppuria saamaan uuden haarniskan ylleen hän otti tehtäväkseen tehdä parannuksia Technodromeen Utromien teknologialla. Hän muun muassa kehitti parannetun version alkuperäisistä robottojalkaninjoista ja loi mutanttiarmeijan mutageenin avulla.


title: Karai

text: Silppuri oli samalla kehittänyt itselleen kostonraivon Turtleseja kohtaan halusi tuhota kaikki universumit, joissa Turtlesit olivat olemassa, vaikka se tarkoitti sitä, että myös hän itse tuhoutuisi mukana. Karai alkoi epäröidä Silppurin suunnitelmaa ja avitti Turtleseja Turtle Prime ulottuvuudessa, taistelussa Silppuria vastaan. Ch'rell Silppurin kukistuessa Karai sanoi Silppurin aina palaavan takaisin.


title: Karai

text: Karain ensiesiintyminen näyttellyissä elokuvissa oli vuoden 2014 "Teenage Mutant Ninja Turtles" -elokuvassa. Hän toimi Silppurin johtaman Jalkaklaanin kenttäkomentajana. Häntä näytteli yhdysvaltalais-japanilainen näyttelijä Minae Noji.


title: Karai

text: On ilmoitettu, että elokuvan vuonna 2016 ilmestyneessä jatko-osassa, "", Karaita näyttelee Brittany Ishibashi.


title: Estádio Louis Ensch

text: Estádio Louis Ensch on monikäyttöinen stadion Coronel Fabricianossa Brasiliassa. Se avattiin vuonna 1950. Nykyään sitä käytetään enimmäkseen jalkapallossa Social Futebol Clube kotikenttänä. Stadionille mahtuu 6 000 ihmistä.


title: Estádio Lourival Baptista

text: Estádio Lourival Baptista on monikäyttöinen stadion Aracajussa Brasiliassa. Stadion avattiin vuonna 1969. Nykyään sitä käytetään enimmäkseen jalkapallossa Associação Desportiva Confiançan kotikenttänä. Stadionille mahtuu 22 000 ihmistä.


title: Büsingen am Hochrhein

text: Büsingen am Hochrhein on kunta Saksassa Baden-Württembergin osavaltion Freiburgin hallintopiirissä ja Konstanzin piirikunnassa. Asukkaita Büsingen am Hochrheinissa oli 31. joulukuuta 2008 1 419. Kunnan pinta-ala on 7,62 km². Büsingen am Hochrheinin pormestari on Gunnar Lang.


title: Büsingen am Hochrhein

text: Kunta on Saksan eksklaavi, sillä Sveitsi ympäröi sitä joka puolelta. Pohjoisessa kunta rajautuu Schaffhausenin kantoniin sekä etelässä Zürichin ja Thurgaun kantoneihin. Etelässä kuntaa rajaa lisäksi Reinjoki. Kunnan ja Saksan pääosan väli on lyhimmillään alle kilometri, ja välissä sijaitsee sveitsiläinen Dörflingenin kunta. Matkaa Schaffhausenin kantonin pääkaupunkiin Schaffhauseniin on muutama kilometri kunnasta.


title: Büsingen am Hochrhein

text: Kunnassa on noin 700 kotitaloutta ja 10 maatilaa. Kunnassa on päiväkoti sekä peruskoulu (), jossa on mahdollista käydä neljä ensimmäistä luokkaa, jonka jälkeen vanhempien on päätettävä jatkaako lapsi opiskelua Saksassa vai Sveitsissä.


title: Büsingen am Hochrhein

text: Büsingen am Hochrhein on ollut erossa pääosasta Saksaa 1700-luvun alusta lähtien. Vuoden 1918 kansanäänestyksessä 96% äänestäjistä kannatti Büsingen am Hochrheinin liittämistä Sveitsiin. Liitos ei koskaan toteutunut, sillä Sveitsi ei tarjonnut mitään sopivaa vaihdossa. Vuosina 1924, 1925 ja 1939 liittymistä yritettiin jälleen, mutta Sveitsi torjui yritykset. Vuonna 1956 kunta oli tarkoitus yhdistää varsinaiseen Saksaan maakäytävällä. Sveitsissä ehdostusta vastustettiin, sillä käytävä olisi jakanut sveitsiläisen Dörflingenin kahteen osaan.


title: Büsingen am Hochrhein

text: 23. marraskuuta 1964 tehdyssä sopimuksessa Büsingen am Hochrhein sisältyy Sveitsin valaliiton tullialueeseen. Büsingen am Hochrhein ei kuulu Euroopan unionin tulli- eikä veroalueeseen. Toinen vastaava alue Saksassa on Helgolandin saari Pohjanmeressä. Sveitsin ja Büsingen am Hochrheinin rajoilla ei ole enää rajatarkastuksia.


title: Büsingen am Hochrhein

text: Juridisesti Büsingen am Hochrhein kuuluu Saksan valuutta-alueeseen, ja siksi euro onkin laillinen valuutta. Käytännössä Büsingen am Hochrheinin asukkaat kuitenkin käyttävät Sveitsin frangia valuuttanaan. Muutama vuosi sitten valtion julkiset palvelut, kuten postitoimisto hyväksyi ainoastaan Sveitsin frangeja, jopa Saksan postimerkkejä myydessään. Kunnan hallinto keräsi aikanaan erilaisia maksuja Saksan markkoina, mutta hyväksyi laittomasti myös Sveitsin frangeja.


title: Büsingen am Hochrhein

text: Nykyään tilanne on samanlainen. Ainoastaan Saksan markka on vaihtunut euroon.


title: Büsingen am Hochrhein

text: Büsingen am Hochrheinilla on Saksan postinumero, D-78266. Vuoteen 1986 saakka tämä aiheutti runsaasti virheitä ja hämmennystä Sveitsin puolelta tulevien postipakettien kanssa. Kun postipaketteja lähetettiin Sveitsistä Büsingen am Hochrheiniin, ylitti se Saksan rajan kaksi kertaa. Paketit kulkivat Winterthurin kautta Romanshorniin, josta ne kuljetettiin laivalla Bodenjärven yli Friedrichshafeniin, jossa paketit annettiin Saksan tullille. Sen jälkeen paketit jatkoivat matkaa Singeniin ja takaisin Sveitsin puolelle Schaffhauseniin. Schaffhausenissa paketit annettiin Sveitsin tullille, joka mahdollisesti peri vielä tullimaksun. Lopulta Schaffhausenissa paketit laitettiin Sveitsin postibussin kyytiin, joka kulki reitillä Schaffhausen–Büsingen–Dörflingen. Tämän hankalan tilanteen vuoksi Büsingen am Hochrhein sai myös Sveitsin postinumeron CH-8238.


title: Büsingen am Hochrhein

text: Büsingen am Hochrheinista kotoisin olevat autot tunnistaa rekisterikilvessä olevista kirjaimista: "BÜS". Kunnassa on noin 700 kyseistä kirjainyhdistelmää kantavaa autoa. Büsingen am Hochrhein kuuluu Konstanzin piirikuntaan ja itse asiassa rekisterikilvissä pitäisi olla kirjaimet "KN". Kirjaimilla "BÜS" on tarkoitus helpottaa Sveitsin tullin työtä.


title: Juha ”Watt” Vainio (albumi)

text: Juha ”Watt” Vainio on Juha Vainion ensimmäinen levyjulkaisu, ja se julkaistiin vuonna 1966. Levy ei oikeastaan ole studioalbumi vaan singlekokoelma. Kaikki muut albumin kappaleista olivat Vainion sanoittamia paitsi ”Sellanen ol' Viipuri”, jonka sanat olivat Eino Kettusen ja Sauvo Puhtilan käsialaa.


title: Juho Sairio

text: Juho Oiva Sairio (4. kesäkuuta 1897 Kymi – 1. lokakuuta 1918) oli suomalainen jääkärivänrikki. Hänen vanhempansa olivat välskäri Juho Sairio ja Hildur Josefina Lax.


title: Juho Sairio

text: Sairio kävi Helsingin suomalaista reaalilyseota ja erosi kahdeksannelta luokalta vuonna 1915 yhtyäkseen jääkäriliikkeeseen. Ylioppilaaksi hän kirjoitti vuonna 1918.


title: Juho Sairio

text: Sairio liittyi vapaaehtoisena Saksassa sotilaskoulutusta antavaan jääkäripataljoona 27:n 1. konekiväärikomppamaan 15. joulukuuta 1915, josta hänet siirrettiin 53 muun miehen kera 2. lokakuuta 1917 perustettuun pataljoonan tiedonanto-osastoon. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella sekä Aa-joella. Hän suoritti Libaussa vuonna 1917 järjestetyn sotakoulun B-kurssin.


title: Juho Sairio

text: Sairio astui 7. helmikuuta 1918 Suomen armeijan palvelukseen Vänrikiksi ylennettynä ja saapui 3. maaliskuuta 1918 aselaiva S/S Virgolla Vaasaan ja liittyi sisällissotaan yliluutnantti von Hertzenin hiihto-osastoon aluksi joukkueen- ja myöhemmin osastonjohtajaksi. Hän otti osaa sisällissodan taisteluihin Antooran-Pastuskerin akselilla, Suodenniemessä ja Epilän-Tampereen akselilla. Hän toimi 3. huhtikuuta 1918 alkaen Ylöjärvellä ja Kyröskoskella kutsuntajoukkojen kouluttajana ja siirtyi myöhemmin Porin rykmenttiin, missä toimi joukkueenjohtajana ja komppanianpäällikkönä 2. pataljoonan 7. komppaniassa.


title: Juho Sairio

text: Sisällissodan jälkeen Sairio palveli edelleen Porin rykmentin 2. pataljoonassa ja hänet siirrettiin 18. kesäkuuta 1918 alkaen konekiväärikomppanian päälliköksi, mistä hänet siirrettiin edelleen 4. heinäkuuta 1918 Suomen valkoiseen kaartiin ja sijoitettiin 2. pataljoonan esikuntaan.


title: Juho Sairio

text: Sairio liittyi heinäkuun lopulla vuonna 1918 kapteeni Toivo Kuisman johtamaan Vienan-Karjalan retkikuntaan. Hän toimi Vuokkiniemen taisteluissa konekiväärikomppanian päällikkönä, missä taistelussa koki kohtalonsa ja kaatui taistelussa 1. lokakuuta 1918 ja hänen viimeiseksi leposijakseen tuli hauta Äijä-järvestä.


title: Arena Multiuso

text: Arena Multiuso tulee olemaan monikäyttöinen stadion Salvadorissa Brasiliassa. Sille tulee 32 000 paikkaa. Stadionia tullaan käyttämään enimmäkseen jalkapallossa Esporte Clube Vitórian kotikenttänä. Arena Multiuso korvaa seuran vanhan stadionin Barradãon.


title: Estádio Mutange

text: Estádio Mutange, tunnetaan myös nimellä Estádio Gustavo Paiva on monikäyttöinen stadion Maceióssa Brasiliassa. Stadion avattiin vuonna 1922. Nykyään sitä käytetään enimmäkseen jalkapallossa Centro Sportivo Alagoanon kotikenttänä. Stadionille mahtuu 4 000 ihmistä.


title: Nelsão

text: Nelsão, tunnettu myös nimellä Estádio Nélson Peixoto Feijó, on monikäyttöinen stadion Maceióssa Brasiliassa. Nykyään sitä käytetään enimmäkseen jalkapallossa Sport Club Corinthians Alagoanon kotikenttänä. Stadionille mahtuu 10 000 ihmistä.


title: Aurauskulma

text: Aurauskulma tarkoittaa ajoneuvon ohjaavien pyörien kulmaa suhteessa toisiinsa ajoneuvon kulkusuuntaan nähden. Aurauskulma voi olla joko negatiivinen tai positiivinen. Kun aurauskulma on negatiivinen, sanotaan tätä tilannetta haritukseksi.


title: Aurauskulma

text: Aurauskulma on käytännössä aina säädettävissä. Aurauskulma säädetään käytännössä aina ohjausmekanismissa olevista raidetangoista.


title: Aurauskulma

text: Virheellinen aurauskulma ilmenee ajoneuvon huonona suuntavakavuutena tai hitaana ohjausvasteena renkaiden epätasaisena kulumisena ja joskus myös ohjauspyörä voi olla eri suunnassa kulkusuuntaan nähden. Myös polttoainetta saattaa kulua enemmän.


title: Aurauskulma

text: Ajoneuvojen pyörissä on myös muita kulmia kuin aurauskulma. Tällaisia ovat esimerkiksi camber (pystykallistuma: -sisäänpäin,+ulospäin), caster (olkatapin takakallistuma) sekä KPI (olkatapin sivukallistuma).


title: Nokian KrP

text: Nokian Kristityt Palloilijat on nokialainen salibandyseura. Seuran miesten edustus pelasi kaudella 2013-2014 Suomen korkeimmalla sarjatasolla salibandyliigassa ja naisten edustusjoukkue I-divisioonassa. Kaikkinensa kausi on Nokian Krp:lle kuudes korkeimmalla sarjatasolla joukkueen noustua liigaan kauden 2007-2008 päätteeksi. Lisäksi seuralla on poikien A- ja B-juniorijoukkueet sekä Akatemiajoukkue. Seuran naisten joukkueeseen fuusioitui kesällä 2007 naisten salibandyyn erikoistuneen MIG:in naisten ykkösjoukkue.


title: Nokian KrP

text: Nokian KrP pelaa kotiottelunsa yli 1000 katsojaa vetävällä Rahola-areenalla, joka sijaitsee Tampereella.


title: Nokian KrP

text: Nokian KrP:n toiminnasta vastaa Nokian KrP ry


title: Nokian KrP

text:
Nokian krp nousi miesten Salibandyliigaan kaudeksi 2008-2009, vietettyään alasarjoissa useita vuosia. Karsinnoissa keväällä 2008 kaatui Loviisan Tor voitoin 3-2.
Sittemmin joukkue on yltänyt pudotuspelehin kahdesti tippuen molemmilla kerroilla puolivälierävaiheessa.


title: Nokian KrP

text:
Juuso Meriläinen,
Kari Lindberg,
Teemu Häkkinen,
Simo Jarva,
Mikko Raivio,
Niko Nordlund,
Jari Sorvali,
Janne Karri,
Roope Saarnio,
Aki Hänninen,
Roope Hietalahti,
Miika Mikkola,
Sami Nyman,
Ville Niemi.


title: Latausgeneraattori

text: Latausgeneraattori eli auton laturi muuttaa polttomoottorista ottamansa mekaanisen liike-energian sähköenergiaksi. Latausgeneraattorista saatava sähköenergia varastoidaan auton akkuun. Latausgeneraattorit tuottivat auton kehityksen alkupuolella aluksi tasajännitettä, ja sähkön tarpeen kasvaessa siirryttiin käyttämään tehokkaampia vaihtojännitettä tuottavia latureita.


title: Latausgeneraattori

text: Aina 1960-luvulle asti vallitseva laturityyppi oli tasavirtalaturi. Tasavirtalaturissa magneettikenttä aikaansaadaan laturin runko-osaan sijoitetuilla kenttäkäämeillä eli staattorilla. Laturin rungon sisällä pyörii roottori eli "ankkuri", jossa oleviin johtosilmukoihin sähkömotorinen voima indusoituu. Kunkin johtosilmukan SMV:n voimakkuus ja suunta muuttuvat jatkuvasti ankkurin kierroksen aikana. Tämän vuoksi ulostuloteho on otettava juuri oikeassa pyörähdyksen vaiheessa. Tämä on toteutettu käyttämällä kommutaattoria, jolta teho johdetaan hiiliharjojen avulla laturin ulostuloon.


title: Latausgeneraattori

text: Tasavirtalaturin varjopuolena on juuri kommutaattori, joka aiheuttaa hiilien nopean kulumisen ja rajoittaa käytettävissä olevan pyörimisnopeuden suhteellisen alhaiseksi. Siksi moottorin ja tasavirtalaturin välillä on käytettävä sellaista välityssuhdetta, että lataus on pienillä moottorin kierrosluvuilla ja tyhjäkäynnillä yleensä riittämätön.


title: Latausgeneraattori

text: Nykyisin vaihtovirtalaturi on täysin syrjäyttänyt tasavirtalaturin autokäytössä. Vaihtovirtalaturissa magneettikentän synnyttävät kenttäkäämit ovat laturin pyörivässä osassa eli roottorissa ja ulostuloteho saadaan laturin runkoon käämityistä staattorikäämeistä. Näin ollen ei tarvita kommutaattoria, vain suhteellisen pientä kenttävirtaa roottorille syöttävät hiiliharjat ja liukurenkaat. Tämän ansiosta vaihtovirtalaturia voidaan pyörittää suuremmalla nopeudella kuin tasavirtalaturia, ja sen välityssuhde voidaan valita sellaiseksi, että laturi tuottaa virtaa riittävästi myös moottorin käydessä tyhjäkäyntiä.


title: Latausgeneraattori

text: Vaihtovirtalaturin staattorista saatava teho on vaihtosähköä (tästä nimi), joka on tasasuunnattava, ennen kuin se voidaan syöttää auton sähköjärjestelmään. Tämä on toteutettu laturiin sisäänrakennetun diodisillan avulla. Juuri pienikokoisten, tehoa kestävien ja halpojen puolijohdediodien saatavuus on tehnyt vaihtovirtalaturin voittokulun mahdolliseksi.


title: Latausgeneraattori

text: Latausgeneraattori pyörii keskimäärin noin kolme kertaa polttomoottorin kierroslukua nopeammin. Saatava vaihtojännite muutetaan tasajännitteeksi diodisillan avulla. Latausgeneraattorin jännitteensäädin säätää generaattorin roottorissa sijaitseville kenttäkäämeille menevää magnetointivirtaa järjestelmässä vallitsevan jännitteen mukaan pyrkien pitämään latausjännitteen oikealla tasolla.


title: Latausgeneraattori

text: Vanhemmissa ajoneuvoissa nämä laitteet olivat rakennettu itse latausgeneraattorin ulkopuolelle, ja usein myös itse latausjännite oli säädettävissä. Tekniikan kehittyessä kaikki latausgeneraattoriin liittyvät laitteet on kuitenkin saatu mahdutettua itse generaattoriin.


title: Latausgeneraattori

text: Latausgeneraattori tarvitsee toimiakseen esimagnetointijännitteen, joka johdetaan latauksen merkkivalon kautta latausgeneraattorille napaan D+. Kun latausgeneraattori alkaa tuottamaan sähköä, napaan D+ saadaan jännite generaattorin kenttädiodeilta, jolloin latausmerkkivalo sammuu. Tällöin myös jännite navassa D+ nousee latausjännitteeseen.


title: Latausgeneraattori

text:
Vanhemmat latausgeneraattorit tuottivat yleensä kuuden tai 12 voltin jännitettä. Nykyisin latausgeneraattorit tuottavat 12 voltin järjestelmään noin 14,4 voltin jännitettä. Latausjännite voi olla myös lämpötilakompensoitu, siten että kylmällä ilmalla latausjännite nousee korkeammalle 14,5 volttiin, jotta akku latautuisi paremmin. Lämpimällä ilmalla jännite voi taas olla alhaisempi, 13,8 volttia, koska lämpimässä akku latautuu matalammallakin jännitteellä ja korkeampi jännite vain lisää akkuveden haihtumista. Joissain tapauksissa resistanssi kaapeloinneissa aiheuttaa sen, että akulta mitattuna jännite on alhaisempi.
Virtaa generaattorit tuottavat 30 ja 200 ampeerin väliltä.


title: Latausgeneraattori

text: Euroopassa raskaissa ajoneuvoissa (esim. busseissa ja kuorma-autoissa) sähköjärjestelmän jännite on yleensä 24V.


title: Latausgeneraattori

text: Latausgeneraattori ei tarvitse huoltoa, mutta ajan myötä siinä olevat hiiliharjat kuluvat, ja lataus ei onnistu. Tällöin harjat pitää uusia. On olemassa kuitenkin myös harjattomia generaattoreita, joissa ei ole kyseisiä hiiliä.


title: Roihuvuoren aluepuisto

text: Roihuvuoren aluepuisto on puistojen kokonaisuus Helsingin Roihuvuoressa. Pinta-alaltaan Roihuvuoren aluepuisto käsittää kaikkiaan m maapinta-alan.


title: Roihuvuoren aluepuisto

text: Viheraluesuunnitelmassa puisto jaetaan eteläiseen(R1) ja pohjoiseen(R2) osaan.


title: Estádio Presidente Vargas

text: Estádio Presidente Vargas on monikäyttöinen stadion Campina Grandessa Brasiliassa. Stadion avattiin vuonna 1940. Sykyään sitä käytetään enimmäkseen jalkapallossa Treze Futebol Cluben kotikenttänä. Stadionille mahtuu 12 000 ihmistä.


title: Ilkka Kallioinen

text: Ilkka Kallioinen (s. 19. elokuuta 1982) on suomalainen jääkiekkoilija, joka pelasi urallaan 443 runkosarjaottelua Mestiksessä, missä hän edusti Jukureita kymmenen kauden ajan. Hän voitti Jukureissa kahdesti sarjan mestaruuden, ja hänet valittiin kertaalleen sarjan parhaaksi puolustajaksi. SM-liigassa Kallioinen pelasi vain viisi ottelua JYPissä.


title: Ilkka Kallioinen

text: Kallioinen aloitti uransa Palokan Kiekossa, mutta siirtyi jo pian JYPiin. JYPin B-junioreissa hän saavutti Suomen mestaruuden vuonna 1998. Kallioinen pelasi alle 20-vuotiaiden maajoukkueessa 15 ottelua. Hän oli myös lähellä päästä alle 20-vuotiaiden MM-kisoihin vuonna 2000, mutta putosi kultaa voittaneesta Leijona-miehistöstä viimeisenä pelaajana.


title: Ilkka Kallioinen

text: Kaudella 2000–2001 Kallioinen pääsi JYPin liigajoukkueen mukaan viisi kertaa, mutta muuten kausi meni A-junnuissa. Seuraavan kauden Kallioinen pelasi Diskoksessa, josta siirtyi armeijan myötä Mikkeliin.


title: Ilkka Kallioinen

text: Kallioinen pelasi Jukureissa kaudesta 2002–2012. Hän voitti joukkuessa muun muassa kaksi Mestiksen mestaruutta. Muutama ensimmäinen kausi Jukureissa oli Kallioiselle lähinnä penkillä istumista, mutta rooli kasvoi ajanmyötä, ja hänestä tuli joukkueen ykköspakkeja ja kapteeni. Nykyään hän on yksi Jukurien ykköspakeista ja joukkueen kapteeni. Uransa hän lopetti keväällä 2012, jolloin hän ilmoitti keskittyvän jatkossa siviiliammattiinsa.


title: Condemned

text: Condemned voi tarkoittaa ainakin seuraavia:


title: Seututie 261

text: Seututie 261 kulkee Ikaalisista valtatie 3:lta Kankaanpään Niinisaloon valtatie 23:lle Jämijärven keskustan kautta. Tie muodostaa tärkeän yhteyden Kankaanpään ja Tampereen välille.Tien pituus on 34 kilometriä.


title: Seututie 261

text: Tie on kokonaisuudessaan päällystetty, hyväkuntoinen ja kaksikaistainen.


title: Howard Hesseman

text: Howard Hesseman (s. 27. helmikuuta 1940) on yhdysvaltalainen näyttelijä. Hän on esiintynyt muun muassa televisiosarjassa "WKRP in Cincinnati" sekä lukuisissa elokuvissa, joiden joukossa on "" (1985).


title: Howard Hesseman

text: Hesseman syntyi Lebanonin kaupungissa Oregonissa ja opiskeli Oregonin yliopistossa. Hän oli uransa varhaisissa vaiheissa vuosia The Committee -improvisaatiokomediaryhmän jäsenenä.


title: Howard Hesseman

text: Hesseman oli 1980-luvun alussa kahdesti ehdolla Emmy-palkinnon saajaksi. Kumpikin ehdokkuus tuli roolista "WKRP in Cincinnati" -sarjassa.


title: Uinnin pitkän radan Euroopan-mestaruuskilpailut 1995

text: Uinnin pitkän radan Euroopan-mestaruuskilpailut järjestettiin vuonna 1995 22. kertaa. Kilpailut pidettiin Itävallan Wienissä 18.–27. elokuuta. Kilpailujen järjestäjänä toimi Euroopan uimaliitto LEN. Kilpailulajeina olivat uinti, avovesiuinti, uimahypyt, taitouinti ja vesipallo.


text: Venäjän Denis Pankratov ui maailmanennätyksen 100 metrin perhosuinnissa. Saksan Franziska van Almsick voitti kisoissa viisi kultamitalia ja Venäjän Aleksandr Popov neljä kultaa. Suomen Jani Sievinen voitti kolme kultamitalia, sekauinnin 200 metrillä ja 400 metrillä sekä vapaauinnin 200 metrillä.


title: Uinnin pitkän radan Euroopan-mestaruuskilpailut 1993

text: Uinnin pitkän radan Euroopan-mestaruuskilpailut järjestettiin vuonna 1993 21. kertaa. Kilpailut pidettiin Englannin Sheffieldissä 29. heinäkuuta – 8. elokuuta ja naisten vesipallo Leedsissä. Kilpailujen järjestäjänä toimi Euroopan uimaliitto LEN. Kilpailulajeina olivat uinti, uimahypyt, taitouinti ja vesipallo.


text: Uinnissa syntyi yksi maailman- ja yksi Euroopan ennätys. Maailmanennätyksen teki Unkarin Károly Güttler miesten 100 metrin rintauinnin karsinnoissa ja Euroopan ennätyksen Saksan Franziska van Almsick naisten 100 metrin vapaauinnissa. Unkarin Krisztina Egerszegi voitti kilpailuissa neljä kultamitalia.


text: Isäntämaa


title: Minna Karhu

text: Minna Karhu (s. 2. marraskuuta 1971 Helsingin mlk) on entinen suomalainen freestylehiihtäjä, joka kilpaili kumparelaskussa maailmancup-tasolla vuosina 1990–2002.


title: Minna Karhu

text: Karhu sijoittui arvokilpailuissa parhaimmillaan kuudenneksi Naganon olympialaisissa 1998 ja Whistlerin MM-kilpailuissa 2001. Maailmancupissa hän voitti viisi osakilpailua kumparelaskussa ja yhden parikumparelaskussa. Kaudella 1996–1997 hän sijoittui parikumpareiden kokonaiscupissa toiseksi ja kumparelaskun cupissa kolmanneksi.


title: Claude Vorilhon

text: Raël eli Claude Maurice Marcel Vorilhon (s. 30. syyskuuta 1946) on ufouskonto raëlilaisuuden ranskalainen perustaja ja johtaja. Hän toimi aiemmin laulajana ja autourheilutoimittajana. Jälkimmäiseen liittyen hän perusti oman "Auto Pop" -lehtensä, työskenteli testiajajana ja osallistui myös kilpoihin. Hän on julkaissut useita kirjoja.


title: Claude Vorilhon

text: Vorilhon väittää henkilökohtaisesti tavanneensa 13. joulukuuta 1973 ja sitä seuranneina päivinä ulkoavaruuden muukalaisen, jolta sai toimeksiannon levittää tämän sanomaa maailmalle. Vorilhon on nyttemmin kiertänytkin laajalti eri puolilla maailmaa ja käännyttänyt lukuisia ihmisiä perustamansa uskonnon jäseniksi. Hänen mukaansa toisen planeetan tieteilijät kehittivät kaiken elämän Maan päällä.


title: Claude Vorilhon

text: Vorilhon on myöntänyt useille henkilöille raëlilaisuuden "Honorary Guiden" arvon, mutta muiden muassa Michel Onfray on kieltäytynyt tarjotusta kunniasta vastalauseena kultille.


title: Claude Vorilhon

text: Vorilhonilta evättiin vuonna 2003 pääsy Etelä-Koreaan, minkä seurauksena monet eteläkorealaiset raelilaiset kokoontuivat protestoimaan päätöstä. Vorilhon on kohdannut myös muualla hankaluuksia johtuen varsinkin hänen kytköksistään Clonaid-"ihmiskloonausyhtiöön"; häntä ei esimerkiksi otettu asumaan Sveitsiin. Vorilhon on julkisuudessa puoltanut muun muassa muuntogeenistä ruokaa ja ihmiskloonausta.


title: Claude Vorilhon

text: Vorilhon oli ensimmäisessä avioliitossaan viidentoista vuoden ajan. Entinen vaimo on väittänyt kulttijohtajan tuhonneen niin hänen elämänsä kuin pariskunnan kahden lapsenkin elämät. Hän on sanonut, että mies harrasti avioliiton aikana kotonaan seksiä satojen sinne tuomiensa naisten kanssa. Vaikka raelilaiset kannattavat seksuaalista vapautta pitkälle, pedofilian he ovat tuominneet mielisairautena.


title: Färsaarten yliopisto

text: Färsaarten yliopisto on julkisrahoitteinen yliopisto Färsaarten pääkaupungissa Tórshavnissa. Yliopisto jakautuu viiteen tiedekuntaan: fäärin kieli ja kirjallisuus, koulutus, tiede ja teknologia, terveydenhuolto sekä historia ja yhteiskuntatieteet. Yliopistossa on mahdollista suorittaa alempi korkeakoulututkinto, maisterin tutkinto sekä filosofian tohtorin oppiarvo, yhteensä yli 20 eri tutkintoa. Yliopistossa on vain 1 200 opiskelijaa ja sen opetuskieli on fääri. Färsaarten yliopisto tekee läheistä yhteistyötä Islannin yliopiston ja Kööpenhaminan yliopiston kanssa. Färsaarten yliopisto on perustettu vuonna 1965.


title: Tower Subway

text: Tower Subway on maailman ensimmäinen maanalainen rautatie ("tube railway"). Se sijaitsee Lontoossa Englannissa ja rautatie kulkee Thames-joen alitse Lontoon keskustassa. Nimensä mukaisesti se sijaitsee lähellä Lontoon Toweria.


title: Tower Subway

text: Rautatie otettiin käyttöön 2. elokuuta 1870. Tunnelin tarkoitus oli alun perin palvella matkustajaliikennettä joen poikki. Pieni kaapelirautatievaunu (tunnelin operaattoreiden nimitys "omnibus") kuljetti enimmillään 12 matkustajaa 410 metriä pitkuista halkaisijaltaan 2,1 metrin yksiputkista tunnelia pitkin 760 mm:n kiskoilla. Matka kesti noin 70 sekuntia. Neljän hevosvoiman (3 kW) höyrykone sijaitsi tunnelin eteläpäässä ja toimi kiskoradan voimanlähteenä.


title: Tower Subway

text: Kaapelirata osoittautui pian taloudellisesti kannattamattomaksi – ahdas tunneli, liian vähän matkustajia, liian hidas nopeus – ja lopetettiin kolmen kuukauden päästä. Tunnelista poistettiin kiskot ja höyrykone, lisättiin kaasuvalaistus, matkustajahissit korvattiin kierreportailla ja tunneli muutettiin kävelytunneliksi. Siitä tulikin hyvin suosittu tapa joen poikki kulkemiseen. Keskimäärin 20 000 ihmistä kulki viikossa joen puolelta toiselle halfpennyn kertamaksulla. Matkustajat olivat lähinnä aikaisemmin lauttayhteyksiä käyttäneitä työläisiä.


title: Tower Subway

text: Tower Subwayn kohtaloksi koitui viimein joen ylittävä silta, Tower Bridge, joka rakennettiin muutaman sadan metrin päähän joen alajuoksulle ja avattiin vuonna 1894. Tunnelin talous romahti heti sillan valmistuttua sillä sillan ylitys oli maksutonta, toisin kuin tunnelin käyttö. Vuonna 1897 Britannian parlamentti hyväksyi tunnelin myynnin London Hydraulic Power Companylle 3 000 punnalla, ja tunneli suljettiin lopullisesti matkustajaliikenteeltä vuonna 1898. Tämän jälkeen tunnelissä kulki enää vesijohtoja ja tiedonsiirtokaapeleita.


title: Hilary Bader

text: Hilary J. Bader (27. huhtikuuta 1952 – 7. marraskuuta 2002) oli yhdysvaltalainen televisiokäsikirjoittaja, joka palkittiin kaksi kertaa Daytime Emmylla vuosina 1997 ja 1999 televisiosarjoista The New Batman Adventures ja Batman of the Future. Hän oli uransa aikana mukana useissa Star Trek aiheisissa televisiosarjoissa ja käsikirjoitti jaksoja muun muassa an.


title: Hilary Bader

text: Bader kuoli Kaliforniassa vuonna 2002 rintasyöpään ollessaan 50-vuotias.


title: Robert Goodman

text: Robert Goodman on kaksi kertaa Daytime Emmylla palkittu yhdysvaltalainen televisiokäsikirjoittaja. Hän on useimmiten työskennellyt DC Comicsiin perustuvissa animaatiosarjoissa, kuten Teräsmies, Justice League Unlimited ja The Batman. Goodman tuotti myös oman animaatiosarjan The Zeta Project (2001).


title: Rich Fogel

text: Richard H. Fogel Jr. on kaksi kertaa Daytime Emmylla palkittu yhdysvaltalainen televisiokäsikirjoittaja, animaattori ja televisiotuottaja. Hän on useimmiten työskennellyt DC Comicsiin perustuvissa animaatiosarjoissa, kuten The Super Powers Team: Galactic Guardians, Teräsmies, The New Batman Adventures, The Zeta Project ja Justice League.


title: Uinnin pitkän radan Euroopan-mestaruuskilpailut 1991

text: Uinnin pitkän radan Euroopan-mestaruuskilpailut järjestettiin vuonna 1991 20. kertaa. Kilpailut pidettiin Kreikan Ateenassa 18.–25. elokuuta. Kilpailujen järjestäjänä toimi Euroopan uimaliitto LEN. Kilpailulajeina olivat uinti, uimahypyt, taitouinti ja vesipallo.


text: Unkarin Krisztina Egerszegi teki kaksi maailmanennätystä, selkäuinnin 100 metrillä ja 200 metrillä, sekä voitti myös sekauinnin 400 metriä.


text: Isäntämaa


title: Saatse

text: Saatse (setoksi: "Satserina") on kylä Setomaan kunnassa Vörumaalla Viron kaakkoisosassa. Ennen vuoden 2017 kuntauudistusta kylä kuului Värskaan. Kylän tärkein tieyhteys muualle Viroon on Venäjän alueen kautta. Saatse on setukaiskylä, ja asukkaita siellä on 89 (2007).


title: Saatse

text: Kylän nimi on kirkon aikakirjan mukaan ollut aikoinaan "Gorki" tai "Korki". Nykyinen nimi juontuu venäjänkielisestä nimestä "Zatserenje". "Zatserenje" muokkautui muotoon "Satseeri" ("Satserinna"), josta edelleen kehittyi "Saatse".


title: Saatse

text: Ortodoksinen Pyhän Paraskevan kirkko vuodelta 1801 on Saatsen vanhimpia rakennuksia. Kirkon ympärillä sijaitsee vanha hautausmaa. Saatsen vanha puukirkko rakennettiin vuonna 1673. Pappi Vassili Sokolovski oli merkittävä henkilö kylän historiassa. Hän herätteli saatselaisissa kiinnostusta sivistystä kohtaan sekä kehitti seurakuntaa. Sokolovskilla oli kotonaan suuri kirjasto, joka oli kylän koulun ja asukkaiden käytettävissä. Hänen johdollaan myös korjattiin kylän kirkko vuonna 1900. Sokolovskia kunnioitettiin, koska häntä pidettiin kohteliaana, huomaavaisena ja rehellisenä. Vuonna 1919 Sokolovski murhattiin; hän on nykyisin haudattuna Saatsen vanhan puukirkon alttarin kohdalla.


title: Saatse

text: Heinäkuussa 1974 kylän vanhaan koulurakennukseen avattiin Saatse Seto Muuseum, jossa on esillä muun muassa Setomaan suurin muinaisesinekokoelma. Museon yhteydessä on myös puistometsä opetuspolkuineen.


title: Saatse

text: Ainoa tie Värskasta Saatseen johtaa ”Saappaana” () tunnetun alueen kautta. Parin neliökilometrin kokoinen, Venäjälle kuuluva alue sijaitsee virolaisten Sesnikin ja Lutepään kylien välissä. Viron kansalaiset saavat kulkea vapaasti Saatsen saappaan läpi. Ennen Venäjän puolelle siirtymistä on pysähtymisen kieltävä liikennemerkki. Tiellä on sallittua kulkea ainoastaan linja-autolla tai muulla autolla; esimerkiksi kävely ja pyöräily on kiellettyä. Välille pysähtyjää pidetään automaattisesti rajanloukkaajana. Tiedossa on tilanteita, joissa läpikulkijoita on seurattu, vaikka Venäjän rajavartijoita ei rajalla vakituisesti olekaan.


title: Saatse

text: Saatsen saappaan oli tarkoitus tulla osaksi Viroa 18. toukokuuta 2005 allekirjoitetun Viron ja Venäjän välisen rajasopimuksen myötä. Viron Riigikogu lisäsi sopimukseen yksipuolisesti julistuksen, jossa viitattiin vuonna 1920 tehtyyn Tarton rauhansopimukseen. Tarton rauhassa Venäjä tunnusti Viron itsenäisyyden. Julistuksen lisäämisen vuoksi Venäjä perui allekirjoituksensa.


title: Little Orphan Annie

text: Little Orphan Annie on yhdysvaltalaisen Harold Grayn luoma sarjakuva, jonka pohjalta on tehty myös radiokuunnelmasarja, elokuvia ja Broadway-musikaali. Sarjan päätähti on orpotyttö Annie, jonka miljardööri Oliver "Daddy" Warbucks on adoptoinut.


title: Little Orphan Annie

text: Ensiesiintymisensä "Little Orphan Annie" teki "Chicago Tribunessa" vuonna 1924. Gray vastasi sarjan tekemisestä aina kuolemaansa asti vuonna 1968. Sen jälkeen tekovastuu oli useilla henkilöillä vuoteen 1974 asti, jossa vaiheessa siirryttiin uudelleenjulkaisemaan vanhoja Grayn piirtämiä strippejä. Vakituisen tekijän sarja sai 1979, jolloin piirtäjäksi tuli Leonard Starr, joka jatkoi piirtämistä eläkkeellejäämiseensä asti vuonna 2000. Sen jälkeen sarjasta vastasi Ted Slampyak. Sarja lakkautettiin kesäkuussa 2010.


title: Little Orphan Annie

text: "Little Orphan Annie" pääsi valkokankaalle ensimmäisen kerran 1932 RKO:n saman nimisessä elokuvassa. Nimiroolin esitti Mitzi Green. Vuonna 1982 valmistui Broadway-musikaalin pohjautuva "Annie", jonka päärooleissa olivat Aileen Quinn, Albert Finney, Carol Burnett, Ann Reinking, Tim Curry ja Bernadette Peters.


title: Little Orphan Annie

text: Charles Strousen säveltämä ja Martin Charninin kirjoittama musikaali "Annie" sai ensi-iltansa Broadwaylla 21. huhtikuuta 1977. Kaikkiaan musikaalia esitettiin 2 377 kertaa. Uusintaensi-ilta oli 26. maaliskuuta 1997 ja näytöksiä sille kertyi 239.


title: Little Orphan Annie

text: Radiossa sarjaa esitettiin 1930–1942. "Little Orphan Annie" pääsi Radio Hall of Fameen vuonna 1990.


title: Anton Makarski

text: Anton Aleksandrovitš Makarski on venäläinen näyttelijä ja laulaja. Hän näytteli venäläisessä "Anastasia"-telenovelasarjassa Andrei Dolgorukia sekä lauloi sarjan tunnusmusiikissa ja sen musiikkivideossa.


title: Nihonga

text: Nihonga () on japanilainen maalaustyyli. Nihonga tyylin maalaukset seuraavat tuhat vuotta vanhoja perinteitä.


title: Nihonga

text: Nihonga maalaukset tehdään yleensä siveltimillä japaninpaperille tai silkille. Maalatessa käytetään vettä samaan tapaan kuin akvarellissa. Maalaukset voivat olla mustavalkoisia tai värillisiä. Mustavalkoisissa maalauksissa käytetään usein kiinalaista mustetta, sumia, joka valmistetaan sekoittamalla nokea liimaan. Värillisten maalausten pigmentit tehdään murskaamalla mineraaleja, koralleja ja jopa korukiviä, jotka sekoitetaan liimaan.


title: Nihonga

text: Mustavalkoisessa nihongassa musteen tummuutta vaihdellaan siten, että saadaan eri valkoisen-, harmaan- ja mustansävyjä. Värillisissä maalauksissa painotetaan rajauksia tai niiden puuttumista. Yleensä kasveja ja lintuja maalatessa ei käytetä rajoja.


title: Nihonga

text:
Taidekriitikot Okakura Tenshin ja Ernest Fenollosa ovat vastuussa nihongan uudelleen elävöittämisestä. He painottivat perinteisten japanilaisten taiteiden kauneutta ja merkitystä vastapainona länsimaisen kulttuurin suosiolle.
Jotkut nihonga maalarit omaksuivat länsimaisia tekniikoita, kuten perspektiivin ja varjostuksen. Tämän takia on joskus vaikeaa erottaa, kuuluuko jokin tekniikka perinteiseen japanilaiseen tyyliin vai länsimaisista perinteistä kehittyneeseen tyyliin.


title: Veuve Clicquot

text:
Veuve Clicquot on vanha ranskalainen samppanjan tuottaja ja tuotemerkki, joka toimii Reimsissä Ranskassa. Se on saanut lempinimekseen "Keltainen leski", koska pullossa on keltainen etiketti ja François Clicquot'n kuoltua Nicole-Barbe Ponsardin jäi leskeksi. Sen on perustanut vuonna 1772 Philippe Clicquot-Muiron. Juuri tämä valmistaja teki samppanjasta Euroopan ylhäisön ja varakkaan porvariston suosikin. Se on vuodesta 1987 kuulunut tytäryrityksenä Louis Vuitton Moët Hennessyn ylellisyystuotteita valmistavaan yritykseen.
Perustajan poika François Clicquot avioitui vuonna 1798 Nicole-Barbe Ponsardinin kanssa, josta tuli yrityksen johtaja miehensä kuoltua vuonna 1805. Sitä ennen yritys oli harjoittanut myös pankkitoimintaa ja villakauppaa, mutta rouva Clicquot keskitti yrityksen pelkästään samppanjan tuottamiseen.


title: Veuve Clicquot

text: Napoleonin sotien aikana vuonna 1814 Clicquot'n samppanjaa alettiin viedä ulkomaille, ja se pääsi hovien suosioon. Kun rouva Clicquot kuoli 29. heinäkuuta 1866, yrityksen toiminta oli vakaalla pohjalla.


title: Josef Wenzl

text: Josef Wenzl (s. 20. joulukuuta 1984 Zwiesel) on saksalainen uransa lopettanut maastohiihtäjä, joka kilpaili pääasiassa sprinttihiihdossa.


title: Josef Wenzl

text: Wenzl hiihti ensimmäisen maailmancupin kisansa joulukuussa 2004 ja sijoittui vuoden 2007 MM-kilpailuissa Sapporossa perinteisellä tyylillä neljänneksitoista. Kaudella 2005–2006 hän voitti hopeaa maansa mestaruuskilpailuissa vapaalla tyylillä.


title: Josef Wenzl

text: Wenzl saavutti yllättäen ensimmäisen maailmancupin voittonsa kauden 2007–2008 avausosakilpailussa Düsseldorfissa 27. lokakuuta vapaalla tyylillä. Samana talvena hän ylsi myös viidenneksi Canmoressa 26. tammikuuta niin ikään vapaalla tyylillä hiihdetyssä kilpailussa. Sprintticupissa hän oli lopulta kuudestoista. Kaudella 2008–2009 hän sijoittui viidenneksi Düsseldorfissa ja kolmanneksi Vancouverissa. Kaudella 2011–2012 hän oli toinen Milanon vapaan hiihtotavan sprintissä. Kaudella 2013–2014 hän sijoittui vapaan hiihtotavan sprinteissä toiseksi Szklarska Porębassa ja kolmanneksi Toblachissa. Sprintticupissa hän oli kolmas.


title: Varkauden Tarmo

text: Varkauden Tarmo on entinen suomalainen lentopallojoukkue, joka pelasi menestysvuosinaan nykyisin SM-liigana tunnetussa sarjassa.


title: Varkauden Tarmo

text: Lentopallon käynnistyminen Tarmossa tapahtui värikkäiden vaiheiden kautta. Varkauden NMKY:n pelaajat ottivat yhteyttä Tarmon johtokuntaan aikomuksenaan turvata Varkauslais lentopalloilun tulevaisuus. Namika oli kärsinyt talousvaikeuksista, ja seura oli lopettamisuhan alla. Tarmon johtokunta ryhtyi välittömästi selvittämään mahdollisuuksia lähteä hoitamaan NMKY:n lentopallotoimintaa. Ensimmäisten neuvottelujen jälkeen asiasta informoitiin myös NMKY:n johtokuntaan. Seurat pääsivät sopimukseen, jonka mukaan Tarmo ottaa NMKY:n lentopallotoiminnan hoidettavakseen. Kaikki ei kuitenkaan sujunut suunnitelmien mukaan sillä osa namikalaisista ei hyväksynyt yhdistämistä ja he lähtivät asettamaan esteitä uudelle lentopallotoiminnalle. Lisäksi paikkakunnalla levisi huhu, jonka mukaan Tarmo olisi varastanut lentopallon itsellensä.


title: Varkauden Tarmo

text: Pieksämäen NMKY:n historiallisen menestyksen pohjalta ei Tarmo voinut kuvitellakaan muuta kuin lajissa menestymistä. Erityisesti edustusjoukkueelle asetettiin tiukat tavoitteet. Keväällä 1984 asetettu tavoite 1-sarjaan nousemisesta toteutui, mutta vaikeuksia oli etenkin talouden kanssa. Menestystä edustusjoukkueelle alkoi tulla, sillä TUL:n mestaruuden joukkue voitti vuonna 1985. Seuraavana vuonna joukkue nousi mestaruussarjaan Jouko Juvosen opein. Samana vuonna tarmolaiset Olli Nenonen ja Harri Vänni nousivat myös maajoukkueeseen.


title: Varkauden Tarmo

text: Heti ensimmäisellä kaudellaan mestaruussarjassa Tarmo otti hopeamitalit. Maajoukkueeseen nousivat Harri Vänni, joka valittiin koko TUL:n parhaaksi pelaajaksi, Reijo Sorvoja, Petteri Häyrinen, Risto Kovanen sekä Lasse Vuori. Tarmo palkittiin myös TUL:n kultaisella kiekolla, jolla muistetaan vuosittain menestyneitä TUL:n palloiluseuraa. Keväällä 1988 tuli toinen SM-hopea ja samana vuonna jo viides TUL:n mestaruus.


title: Varkauden Tarmo

text: Kausi 1988–1989 oli monessa suhteessa Tarmon lentopalloilun menestysvuosi. Valmentajaksi oli Jouko Juvosen tilalle tullut Reino Kosonen. Lisäksi seuran ulkomaalaisvahvistukseksi tuli itärajan takaa Sergei Ivanov. Keväällä 1989 Tarmon pelaajat voittivat Tarmon joukkuelajien ensimmäisen Suomen-mestaruuden. Voitto tuli kaiken lisäksi mahdollisimman upeasti, sillä finaalivastustaja Rantaperkiön Isku kaatui suoraan kolmessa ottelussa. Muuta menestystä edustivat: Kansainvälisen OP-turnauksen toinen sija heti Alma-Atan jälkeen, Riian turnauksen kolmas sija sekä TUL:n liittojuhlamestaruus.


title: Varkauden Tarmo

text:
Euroopan cup-voittajien cupissa Tarmo eteni aivan lopputurnauksen kynnykselle, mutta lopulta Bolognan ammattilaiset pudottivat Tarmon jatkosta eräluvuin 4-5. Lopputurnaus tosin pelattiin Varkaudessa, joten varkautelaiset saivat nähdä todella huipputason lentopalloa. Syyskaudella Tarmo voitti mestarijoukkueiden Eurooppa-cupissa sekä Puolan että Romanian mestarit.
Tarmon 1-joukkueen menestys jatkui vielä kausilla 1989–1990 ja 1990–1991.


title: Varkauden Tarmo

text: Molempina vuosina saavutuksena oivat hopeamitalit. Saman väriset mitalit tulivat vuosina 1990 ja 1991 myös TUL:n mestaruuskilpailusta. Kansainvälisen työläisurheiluliiton, CSIT:n turnauksessa TUL:n joukkuetta edustivat Tarmon pelaajat ja tuliaisina olivat hopeamitalit. Euroopan cup-voittajien cupissa selvittiin molempina vuosina toiselle kierrokselle ja Euroopan mestarijoukkueiden cupissa selvittiin kahdeksan parhaan joukkoon. Kyseisenä vuosina tarmolaisista maajoukkueessa pelasivat Petteri Häyrinen, Risto Kovanen, Sami Juvonen ja Esa Kokko. Kaudella 1989–1990 Suomen parhaaksi lentopalloilijaksi valittiin Petteri Häyrinen.


title: Varkauden Tarmo

text: Vuoden 1991 joulukuussa elettiin Tarmon lentopalloilussa synkeitä hetkiä. Toimintakertomuksen teksti kuvaa tilannetta: "Uuteen kauteen lähdettiin voimakkaasti uusiutuneen joukkueen myötä hyvin nousujohteisin toivein. Kaikki romahti kuitenkin joulukuussa, kun Suomen Lentopalloliitto ensin määräsi Tarmon maksamaan Lauritsalan Kisalle karanteenimaksut omista kilpailusäännöistään poiketen korkeimman taulukon mukaisesti ja sen jälkeen vielä tuomitsi Tarmon hävinneeksi kaikki ensimmäisen kierroksen 7 ottelunsa osan Esa Kokon karanteenista etsiydyttyä väärälle tilille ja myöhässä. SLeL:n tulkinnalle toki säännöistä löytyy peruste, mutta lähes poikkeuksetta sen päätös on lentopallopiireissä tuomittu täysin kohtuuttomana ja epäurheilijamaisena.


title: Varkauden Tarmo

text: Tarmon lentopalloilun synkeät hetket johtuvat suurelta osin siitä paineesta, jossa seuran lentopallosta vastaavat joutuivat vuosikausia työskentelemään. Suurelta osin kautta selvittyvät tehdyt virheet. Lentopalloliiton päätökset merkitsevät Tarmon putoamista karsintasarjaan ja koko 1-joukkueen lentopallosta luopuminen oli erittäin lähellä.


title: Varkauden Tarmo

text: Tilanteen vaikeutuminen sarjapaikan säilymisestä huolimatta johti Tarmossa uudenlaisten yhteistyömuotojen kehittelyyn. Niinpä kaudelle 1992–1993 Tarmon sarjapaikalla pelaa joukkue, jonka nimenä on Keski-Savon Pateri. Joukkue kostuu Tarmon ja Pieksämäen NMKY:n pelaajista. Tarmon Lentopallon Tuen toiminta sen kaltaisena, kuin se oli vuosia toiminut, oli tullut tiensä päähän.


title: Lucien Quélet

text: Lucien Quélet (14. heinäkuuta 1832 – 25. elokuuta 1899) oli ranskalainen sienitieteilijä, joka määritti useita sienilajeja ja oli perustamassa Ranskan sienitieteellistä seuraa.


title: Lucien Quélet

text: Quelet opiskeli biologiaa Montbéliardissa ja lääketiedettä Strasbourgissa. Sen jälkeen hän työskenteli lääkärinä lähellä Montbéliardia. Hän nimesi sienilajeja ja luokitteli niitä uusiin sukuihin, ja monet hänen antamistaan tieteellisistä nimistä ovat edelleen käytössä. Samanaikaisista sienitieteilijöistä Quelet lukeutui Christiaan Hendrik Persoonin kannattajiin, "persoonilaisiin", ja vastusti Elias Magnus Friesin kilpailevaa luokittelua.


title: Lucien Quélet

text: Sienten tai kasvien tieteellisen nimen jälkeen käytettävä määrittäjän lyhenne Quél. tarkoittaa Quéletiä.


title: A Little Bit Longer

text: A Little Bit Longer on Jonas Brothersin kolmas studioalbumi, ja se on heidän toinen albuminsa, joka julkaistiin Hollywood Recordsilla. Levy julkaistiin Yhdysvalloissa 12. elokuuta 2008. "Burnin' up" oli albumin ensimmäinen single, ja se julkaistiin ensimmäisen kerran 20. kesäkuuta 2008. Samana päivänä Jonas Brothersin esikoiselokuva "Camp Rock" näytettiin ensimmäisen kerran Disney Channelilla. Albumi debytoi Yhdysvalloissa Billboard 200 -listan ensimmäisellä sijalla.


title: A Little Bit Longer

text: "A Little Bit Longer" -nimi tulee heidän laulustaan, jonka Nick Jonas kirjoitti 1 tyypin diabeteksestään. Levyllä on kaksitoista laulua. Timbaland on ollut tekemässä albumia heidän kanssaan.


title: A Little Bit Longer

text: Aivan niin kuin heidän edellinen albuminsa, tämäkin albumi sisältää CDVU+-teknologiaa. Levy sisältää 30 sivua bonusmateriaalia, joka sisältää esiintymisen, 60 kuvaa, kappaleiden sanat, ladattavia grafiikoita ja piilotettuja linkkejä.


title: Pianosonaatti nro 2 (Beethoven)

text: Ludwig van Beethoven sävelsi toisen pianosonaattinsa A-duuri op. 2 vuonna 1796, jolloin se myös julkaistiin. Hän omisti sen Joseph Haydnille, jonka johdolla hän tuolloin opiskeli. Teos kestää noin 22 minuuttia.


title: Pianosonaatti nro 2 (Beethoven)

text: Teoksessa on neljä osaa:


title: GP2-kausi 2009

text: GP2-kausi 2009 oli GP2-sarjan historian viides kausi. Kausi alkoi 9. toukokuuta Espanjasta ja päättyi 20. syyskuuta Portugaliin. Sarjan mestaruuden voitti ART Grand Prix -tallin Nico Hülkenberg, joka varmisti mestaruutensa kauden kolmanneksi viimeisessä kilpailussa.


title: GP2-kausi 2009

text: Kaudella ajettiin 20 kilpailua 10 eri radalla. Kymmenenä kisaviikonloppuna oli yksi kisa lauantaina ja toinen kisa sunnuntaina.


title: Estádio Sady Arnildo Schmidt

text: Estádio Sady Arnildo Schmidt on monikäyttöinen stadion Campo Bomissa Brasiliassa. Nykyään sitä käytetään enimmäkseen jalkapallossa Clube 15 de Novembron kotikenttänä. Stadionille mahtuu 3 500 ihmistä.


title: AB0-veriryhmäjärjestelmä

text: AB0-veriryhmäjärjestelmä on ihmisen veriryhmän luokittelujärjestelmä.0-veriryhmä on maailmassa yleisin veriryhmä, vaikka esimerkiksi Suomessa, Ruotsissa ja Norjassa A on yleisin. A on yleisesti ottaen yleisempi kuin B, ja koska AB-veriryhmään tarvitaan molempia antigeeneja koodaavat geenit, AB on harvinaisin.


title: AB0-veriryhmäjärjestelmä

text: AB0-veriryhmä riippuu yhdestä geenistä, joka sijaitsee yhdeksännessä kromosomissa. Tästä geenistä esiintyy kolme alleelia, joista käytetään myös merkintöjä 0, A ja B. Näistä 0 on väistyvä, molemmat muut dominoivia. Jokainen lapsi perii tästä geenistä molemmilta vanhemmiltaan jonkin alleelin. Jos hän perii molemmilta vanhemmiltaan alleelin 0, veriryhmäksi tulee 0. Jos hän perii toiselta vanhemmaltaan alleelin A, toiselta alleelin B, veriryhmäksi tulee AB. Muussa tapauksessa jos hän perii ainakin jommaltakummalta vanhemmaltaan alleelin A, veriryhmäksi tulee A, ja vastaavasti jos hän perii ainakin jommaltakummalta vanhemmaltaan alleelin B, veriryhmäksi tulee B. Täten geenien alleelien eri yhdistelmät eli genotyypit vastaavat seuraavia veriryhmiä, fenotyyppejä:


title: AB0-veriryhmäjärjestelmä

text: Tästä seuraa myös, että kun vanhemmilla on tietyt veriryhmät, lapsilla mahdolliset veriryhmät ovat seuraavat:


title: AB0-veriryhmäjärjestelmä

text: Veriryhmiä onkin käytetty lapsen isyyden selvittämiseen. Niiden avulla ei kuitenkaan voida varmuudella todistaa ketään lapsen isäksi, mutta useissa tapauksissa voidaan todistaa, että joku tietty mies ainakaan ei ole lapsen isä.


title: Salomoninviistäjä

text: Salomoninviistäjä ("Pseudobulweria becki") on äärimmäisen uhanalainen ulappalintu, josta oli tavattu vuoteen 2003 asti ainoastaan kaksi yksilöä. Naaras Papua-Uudesta-Guineasta vuonna 1928 ja koiras Salomonsaarilta vuonna 1929. Laji on nimetty yhdysvaltalaisen lintutieteilijä Rollo Beckin mukaan.


title: Salomoninviistäjä

text: Kooltaan salomoninviistäjä on noin 29 cm. Lajin selkä, pää ja kurkku ovat väriltään tummat. Vatsa on valkoinen ja siipien alapinnalla on valkoinen juova. Tylpän pyrstön reunat ovat väriltään punaiset. Salomoninviistäjä muistuttaa polynesianviistäjää ("Pseudobulweria rostrata"), mutta on sitä pienempi.


title: Salomoninviistäjä

text: Kuten muutkin ulappalinnut salomoninviistäjät elävät suurimmaksi osaksi merellä. Laji todennäköisesti tekee pesänsä pienille saarille tai suurempien saarien metsiin. Salomoninviistäjäkannan kooksi arvioidaan 50–250 yksilöä. Lajiin kohdistuva suurin uhka on saarille levinneet kissat ja rotat.


title: Aistinreseptori

text: Aistinreseptori eli sensorinen reseptori on aistinelimen solu, jonka tarkoituksena on vastaanottaa ulkoisia fysikaalisia tai kemiallisia ärsykkeitä sekä muuttaa nämä hermoimpulsseiksi. Reseptorit ovat spesifisiä tietyille energiamuodoille eli esimerkiksi näköaistin reseptorit aistivat sähkömagneettista energiaa ja kuuloaistin reseptorit puolestaan reagoivat paineen vaihteluihin.


title: Aistinreseptori

text: Reseptorit voidaan jakaa eksteroseptoreihin, interoseptoreihin ja proprioseptoreihin. Aistinreseptoreihin kuuluvat muun muassa seuraavat reseptorit:


title: Lilia Skala

text: Lilia Skala (28. marraskuuta 1896 – 18. joulukuuta 1994) oli näyttelijä. Hän syntyi Wienissä, Itävallassa, ja opiskeli Dresdenin teknologian yliopistossa tavoitteenaan pääsy arkkitehdiksi. Hän jätti natsiaikana synnyinmaansa juutalaisen Eric-miehensä ja kahden poikansa kanssa. Perhe muutti ensin Britanniaan, josta se jatkoi pian Yhdysvaltoihin.


title: Lilia Skala

text: Skala asui loppuikänsä Yhdysvalloissa. Hän kuoli Long Islandilla 98-vuotiaana.


title: Lilia Skala

text: Näyttelijänuransa Skala aloitti jo Euroopassa asuessaan. Suurimmat menestyksensä hän kuitenkin saavutti Yhdysvalloissa, jossa hän esiintyi muiden muassa elokuvissa "Kedon kukkaset" (1963) ja "Flashdance" (1983). Viimeiseksi elokuvaksi jäi "Kunnian miehet" (1991). Näyttelijä oli uransa aikana ehdolla Oscarin, Emmyn ja kahden Golden Globen saajaksi.


title: Lilia Skala

text: Skala kuului kristilliseen tieteeseen.


title: Sthenelos (Perseuksen poika)

text: Sthenelos oli kreikkalaisessa mytologiassa Perseuksen ja Andromedan poika.


title: Sthenelos (Perseuksen poika)

text: Stheneloksen isän kuoltua hänen veljistään Alkaios sai hallittavakseen Tirynsin ja Elektryon Mideian ja Mykenen. Amfitryon, Stheneloksen sisarentyttären Alkmenen rakastaja, seurasi isäänsä Alkaiosta Tirynsin hallitsijana, mutta kun tämä surmasi vahingossa Elektryonin, Sthenelos karkotti tämän maanpakoon ja nousi itse Mykenen ja Tirynsin kuninkaaksi.


title: Sthenelos (Perseuksen poika)

text: Sthenelos nai Nikippen, Pelopsin tyttären, joka synnytti hänelle Alkyonen, Medusan ja Eurystheuksen, joka tuli myöhemmin kuuluisaksi Herakleen hänelle suorittamasta kymmenestä urotyöstä. Hyginuksen mukaan Sthenloksen tappoi Hyllos, Herakleen poika.


title: Dennis Farina

text: Dennis Farina (s. 29. helmikuuta 1944 – 22. heinäkuuta 2013) oli yhdysvaltalainen näyttelijä. Hän syntyi Chicagossa amerikanitalialaiseen perheeseen, jossa hänellä oli kolme veljeä ja kolme sisarta. Hän esiintyi lukuisten elokuviensa (kuten "Keskiyön pako", 1988) lisäksi myös televisiosarjoissa.


title: Dennis Farina

text: Farinalla on kolme lasta. Ennen näyttelijäuraansa Farina työskenteli poliisina Chicagossa.


title: Dennis Farina

text: Dennis Farina kuoli keuhkoveritulppaan 69-vuotiaana.


title: Doreen Valiente

text: Doreen Edith Dominy Valiente (4. tammikuuta 1922 Lontoo – 1. syyskuuta 1999 Brighton) oli brittiläinen uskonnollinen vaikuttaja. Hän oli wiccan keskeinen varhainen vaikuttaja yhdessä perustaja Gerald Gardnerin kanssa.


title: Akklimatisaatio

text: Akklimatisaatio tai akklimaatio tarkoittaa sitä, että eliö sopeutuu aikaisemmasta poikkeavaan ilmastoon. Laajemmassa merkityksessä akklimatisaatio tarkoittaa eliön sopeutumista elinympäristönsä muutokseen, esimerkiksi muutokseen lämpötilassa, kosteudessa, valaistusolosuhteissa tai happamuudessa. Sopeutuminen voi olla kertaluontoista tai jaksoittaista, esimerkiksi vuodenaikaisvaihtelun aiheuttamaa. Akklimatisaatio tapahtuu suhteellisen lyhyessä ajassa (päivistä viikkoihin) yksilön elinaikana toisin kuin populaation pitkän aikavälin geneettinen sopeutuminen eli adaptaatio. Akklimatisaatioon kykeneminen vaihtelee eliöittäin suuresti.


title: Aletes

text: Aletes () on antiikin kreikkalainen miehen nimi, joka tarkoittaa vaeltajaa tai muukalaista.


title: Estádio Santa Rosa

text: Estádio Santa Rosa on monikäyttöinen stadion Novo Hamburgossa Brasiliassa. Nykyään sitä käytetään enimmäkseen jalkapallossa Esporte Clube Novo Hamburgon kotikenttänä. Stadionille mahtuu 17 000 ihmistä.


title: Gábor Boczkó

text: Gábor Boczkó (s. 1. huhtikuuta 1977) on unkarilainen kalpamiekkailija ja olympiamitalisti.


title: Gábor Boczkó

text: Boczkó oli mukana Unkarin hopeaa voittaneessa joukkueessa Ateenan olympialaisissa 2004. Joukkueessa kilpailivat hänen lisäkseen Krisztián Kulcsár, Géza Imre ja Iván Kovács. Kultaa voitti Ranska ja pronssia Saksa.


title: Estádio da Serrinha

text: Estádio da Serrinha on monikäyttöinen stadion Goiâniassa Brasiliassa. Nykyään sitä käytetään enimmäkseen jalkapallossa Goiás Esporte Cluben kotikenttänä. Stadionille mahtuu 10 000 katsojaa.


title: Keskiyön cowboy

text: Keskiyön cowboy ("Midnight Cowboy") on John Schlesingerin ohjaama yhdysvaltalainen draamaelokuva vuodelta 1969. Se oli brittiläisen Schlesingerin ensimmäinen elokuva Yhdysvalloissa ja siitä tuli suuri yleisö- ja arvostelumenestys.


title: Keskiyön cowboy

text: "Keskiyön cowboy" voitti kolme Oscar-palkintoa: paras elokuva, ohjaus ja sovitettu käsikirjoitus. Se oli myös ainoa Yhdysvalloissa korkeimman ikärajaluokituksen (X-rated) saanut elokuva, joka on voittanut parhaan elokuvan Oscar-palkinnon.


title: Keskiyön cowboy

text: Elokuva valittiin vuonna 1993 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat "Keskiyön cowboyn" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Keskiyön cowboy

text: Elokuva kertoo teksasilaisesta pikkukaupunkilaispojasta Joe Buckista (Jon Voight), joka saapuu New Yorkiin suurin odotuksin, ja yrittää haalia elantoaan epärehellisin keinoin kokeneen laitapuolen kulkijan Ratson (Dustin Hoffman) ohjauksessa. Buck haaveilee pääsevänsä rikkaiden naisten rattopojaksi, mutta päätyy myymään seksipalveluita miehille ja varastelemaan.


title: Schnuffel

text:
Schnuffel (, , ) on saksalaisen Jamba! -mobiilipalveluyhtiön vuoden 2007 lopulla luoma animoitu kaniinihahmo, jolla mainostettiin yhtä yhtiön soittoäänistä. Musiikin tekivät Markus Kretschmer ja Tamara Lücke. Sebastian Nussbaum ja Andreas Wendorf sanoittivat laulun ja julkaisivat sen nimellä "Kuschel Song" (). Single julkaistiin helmikuussa 2008, ja siitä tuli pian listamenestys Saksassa.
Kun laulu menestyi myös Itävallan ja Sveitsin listoilla, laulu päätettiin julkaista kansainvälisesti. Kappale on tällä hetkellä olemassa noin kymmenellä eri kielellä, ja sen saksankielistä singleä on myyty yli 300 000 kappaletta.


title: Suomen Ufotutkijat

text: Suomen Ufotutkijat ry (SUT) on suomalainen yhdistys, joka mainitsee tavoitteikseen ufotutkimuksen, ufotietouden hankkimisen ja levittämisen sekä ufotutkijoiden kouluttamisen. SUT on perustettu vuonna 1973 Tampereella, jossa sen arkisto sijaitsee. Yhdistys on valtakunnallinen.


title: Suomen Ufotutkijat

text: Suomen Ufotutkijoihin kuuluu niin kannattaja- kuin tutkijajäseniäkin. Kaikkiaan jäseniä on yli sata.


title: Suomen Ufotutkijat

text: Yhdistys julkaisi 1974–1987 "Neljännesvuosiraporttia", jota julkaistiin myös englanninkielisenä " Quarterly Report´ina". "Neljännesvuosiraportti" julkaistiin A4-monisteina. Vuodesta 1982 suomalaisia ufohavaintoja julkaistiin englanninkielisessä "Annual Report´ssa" (ilmestyi kerran vuodessa). Julkaisutoiminnassa oli pieni tauko, jonka jälkeen 1990–1993 julkaistiin "Vuosiraporttia" ("Vuosiraportit" 1989–1992). "Vuosiraportin" nimi vaihtui "Uforaportiksi" (vuosikirja) vuonna 1994 (Uforaportti 1). Jäsenlehteä julkaistiin vuodesta 1997 alkaen "Ufotutkija"-nimisenä, ja nimi vaihtui vuonna 2001 "Yhteydeksi". Lisäksi on julkaistu kaksi "Ufotutkijan käsikirjaa" (vuodelta 1997: ISBN 951-97444-2-8, 122 sivua ja 2013: ISBN 978-952-99618-9-4, 64 sivua).


title: Estádio da Universidade de Lavras

text: Estádio da Universidade de Lavras, joskus myös Estádio Universitário on monikäyttöinen stadion Lavrasissa Brasiliassa. Nykyään sitä käytetään enimmäkseen jalkapallossa. Stadionin omistaa Lavrasin liittovaltiollinen yliopisto, ja sille mahtuu 30 000 ihmistä.


title: Alkuvirtsa

text: Alkuvirtsa tai primaarivirtsa (myös glomerulussuodos) on munuaiskeräsen ("glomerulus") hiussuonista keräsenkoteloon suodattunutta veriplasmaa. Koteloon suodattuu sekä kuona-aineita että hyödyllisiä aineita. Verisolut ja pääosa plasman proteiineista eivät suodatu. Glomerulussuodosta muodostuu noin 180 litraa vuorokaudessa.


title: Alkuvirtsa

text: Alkuvirtsa sisältää vettä, ravintoaineita, kuona-aineita, suoloja ja muita pienimolekyylisiä orgaanisia tai epäorgaanisia aineita. Alkuvirtsan koostumus on siis suunnilleen sama kuin tavallisten hiussuonten seinämien läpi suodattuvan nesteen eli se on käytännössä valkuaisaineetonta plasmaa. Pieniä määriä pienimolekyylistä albumiinia pääsee suodokseen, samoin peptidihormonit läpäisevät glomerulussuonten seinämän. Suurin osa proteiineista imeytyy takaisin. Suodoksen pienestä valkuaisainepitoisuudesta johtuen sen vesipitoisuus on suurempi kuin plasman.


title: Alkuvirtsa

text: Munuaisten läpi virtaa noin 1,2 litraa verta minuutissa. Läpivirtaus on voimakkainta munuaiskuoressa, jossa sijaitsevat munuaiskeräset. Munuaiskeräsen keräsenkotelon sisällä olevassa hiussuonikeräsessä on hiussuoniston paineeksi korkea verenpaine, noin 60 mmHg. Sen vuoksi niistä suodattuu tehokkaasti plasmaa kapillaarien seinämän läpi keräsenkoteloon.


title: Alkuvirtsa

text: Suodattuminen tapahtuu glomerulussuonten kolmikerroksisen seinämän läpi. Sisimmän kerroksen endoteelisoluissa on pyöreitä reikiä (läpimitta noin 0,1 μm), joiden läpi verisolut eivät mahdu. Keskimmäisen kerroksen muodostaa "tyvikalvo", joka muodostuu ohuiden fibrillien verkostosta. Tyvikalvo pysäyttää suurimman osan valkuaisaineista. Uloimman kerroksen muodostavat keräsenkotelon sisusmyötäisen lehden epiteelisolut, joita sanotaan "podosyyteiksi". Niiden sormimaiset ulokkeet peittävät tyvikalvon ulkopintaa niin, että niiden väliin jää pitkiä ohuen kalvon peittämiä rakoja. Tähän "rakokalvoon" jää suurin osa plasman pienimmistä valkuaisaineista.


title: Alkuvirtsa

text: Munuaiskerästen suodatusnopeus (GFR) on hiussuonikeräsen kapillaarien läpäisevyyden ja munuaisten suuren läpivirtauksen ansiosta 70 kg painavalla ihmisellä noin 125 ml minuutissa. Koko elimistön plasmamäärä suodattuu siis noin 60 kertaa vuorokaudessa.


title: Alkuvirtsa

text: Suodattuneesta alkuvirtsasta imeytyy takaisin 99 %. Suodattuneet aineet siirtyvät munuaistiehyeen luumenista hiussuoniin ja palautuvat näin verenkiertoon. Takaisinimeytyminen on valikoiva prosessi, jossa jokaisen yksittäisen aineen siirtyminen takaisin verenkiertoon riippuu elimistön tarpeista. Esimerkiksi glukoosia erittyy alkuvirtsaan n. 150 grammaa vuorokaudessa. Tämä määrä imeytyy takaisin lähes sataprosenttisesti. Suurin osa alkuvirtsan kuona-aineista jää munuaistiehyisiin ja erittyy pois virtsan mukana.


title: Oliver! (vuoden 1968 elokuva)

text: Oliver! on Carol Reedin ohjaama musikaalielokuva vuodelta 1968. Se perustuu samannimiseen näyttämömusikaaliin, joka vuorostaan perustuu Charles Dickensin romaaniin "Oliver Twist".


title: Oliver! (vuoden 1968 elokuva)

text: Elokuvan nimirooliin valittiin kahdeksanvuotias Mark Lester. Laulunumeroissa Lesterin ääneksi vaihdettiin kuitenkin kaksi viikkoa ennen ensi-iltaa elokuvasäveltäjä Johnny Greenin 24-vuotias tytär Kathe, joka sai äänityksistä 400 punnan palkkion. Tieto, ettei Lester itse laula elokuvassa, pidettiin salassa 36 vuotta ensi-illan jälkeen.


title: Oliver! (vuoden 1968 elokuva)

text: Elokuva sai viisi Oscar-palkintoa ja oli lisäksi ehdolla kuuteen muuhun Oscariin.


title: Oliver! (vuoden 1968 elokuva)

text: British Film Instituten valitsemat asiantuntijat äänestivät "Oliverin" vuonna 1999 yhdeksi kaikkien aikojen sadasta parhaasta brittielokuvasta.


title: Kielipesä

text: Kielipesä on päiväkodin tyyppinen paikka ja toimintamuoto, jossa pienille lapsille pyritään kielikylvyn tavoin opettamaan ja heitä totuttamaan usein muutoin katoamassa olevaan kieleen ja kulttuuriin. Kielipesässä kieltä hallitsevat aikuiset totuttavat lapsia kielen käyttöön. Esimerkiksi Suomessa kielipesätoimintaa harjoittavat inarinsaamen ja koltansaamen puhujat, Virossa võron ja Venäjällä karjalan.


title: Kielipesä

text: Kielipesätoiminnan aloittivat maorit vuonna 1982 Uudessa-Seelannissa, missä heidän oma perinteinen äidinkielensä oli jäämässä englannin jalkoihin. Sana "kielipesä" on käännös maorinkielisestä ilmaisusta "kōhanga reo". Kōhanga reo -liike aloitti lasten kielikylpytoiminnan siirtääkseen maorin kielen ja maorien elämäntavan tuleville sukupolville.


title: Yön kuumuudessa

text: Yön kuumuudessa ("In the Heat of the Night") on yhdysvaltalainen rikoselokuva vuodelta 1967. Se kertoo mustasta poliisista, joka ratkoo murharikosta rasistisessa Spartan pikkukaupungissa Mississippin osavaltiossa. Elokuvan ohjasi Norman Jewison, ja käsikirjoituksen laati Stirling Silliphant John Ballin romaanin "Musta yö" (1965) pohjalta.


title: Yön kuumuudessa

text: "Yön kuumuudessa" palkittiin viidellä Oscarilla: paras elokuva, paras miespääosa (Steiger), paras leikkaus, paras äänitys ja paras sovitettu käsikirjoitus. Se oli kaikkiaan seitsemän Oscarin ehdokkaana.


title: Yön kuumuudessa

text: "Yön kuumuudessa" valittiin vuonna 2002 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Yön kuumuudessa

text: Elokuvalle tehtiin kaksi jatko-osaa, "Komisario Tibbs ei hellitä" vuonna 1970 ja "Huumejärjestö iskee" vuonna 1971. Sen pohjalta tehtiin vuosina 1988–1995 myös televisiosarja "Yön kuumuudessa", jossa pääosaa esitti Howard Rollins.


title: Midnattens widunder

text: Midnattens widunder on folk metal -yhtye Finntrollin debyyttialbumi. Albumi on konseptialbumi, jolla kerrotaan tarinaa, kuinka peikot nousevat pimeistä luolista, ja muinaisen peikkokuningas "Rivfaderin" johtamina tappavat ja häätävät kristityt maaltansa. Tarina loppuu, kun peikot juhlivat voittoaan ja nukahtavat, ja pimeys säilyy ikuisesti.


title: Kunnian mies

text: Kunnian mies ("A Man for All Seasons") on Fred Zinnemannin ohjaama draamaelokuva vuodelta 1966. Se kertoo renessanssifilosofi Thomas Moren elämästä. Elokuva voitti parhaan elokuvan Oscar-palkinnon ja viisi muuta Oscaria.


title: Kunnian mies

text: "Kunnian mies" valittiin British Film Instituten vuonna 1999 kokoamalle listalle 1900-luvun sadasta parhaasta brittielokuvasta. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Harjunjoki

text: Harjunjoki on Kuusankoskella sijaitseva lyhyt ja kapea joki, joka kuuluu Kymijokeen ja josta on vesiyhteys Valkealan Lappalajärveen.


title: Juri Patrikejev

text: Juri Nikolajevitš Patrikejev (, s. 28. syyskuuta 1979 Kírovo-Tšepétsk, Venäjä) on raskaansarjan (120 kg) kreikkalais-roomalaisen tyylin painija, olympiamitalisti ja Euroopan mestari, joka nykyisin edustaa Armeniaa.


title: Juri Patrikejev

text: Alun perin Venäjää edustanut Patrikejev pääsi Venäjän maajoukkueeseen vuonna 1997. Hän siirtyi edustamaan Armeniaa vuonna 2007. Pekingissä 2008 Patrikejev paini olympiapronssia. Patrikejev on voittanut Euroopan mestaruuden neljästi: 2002 Seinäjoella, 2004 Haaparannassa, 2008 Tampereella ja 2009 Vilnassa, minkä lisäksi hänellä on EM-pronssi. MM-tasolta hän on voittanut hopeaa Moskovasta 2010 sekä pronssia 2002 Moskovasta ja 2007 Bakusta.


title: Juri Patrikejev

text: Patrikejevilla on lisäksi pronssi opiskelijoiden MM-kisoista vuodelta 2000. Hänellä on myös lukuisia mitaleita alempien ikäluokkien arvokilpailuista. Hän on 187 senttimetriä pitkä ja painaa 122 kilogrammaa.


title: Jaktens tid

text: Jaktens tid on Finntroll-yhtyeen toinen studioalbumi. Levyllä joikaa vierailevana muusikkona Korpiklaanista tuttu Jonne Järvelä. Albumin kappale "Vargtimmen" on folk-yhtye Hedningarnan cover albumilta "Trä".


title: Jaktens tid

text: Albumi debytoi Suomen virallisen listan sijalla 20.


title: Virkamerkki

text: Virkamerkki on Suomessa sisäministeriön tai oikeusministeriön myöntämä todistus.


title: Virkamerkki

text: Tunnetuin virkamerkki on poliisin virkamerkki, joka on jokaisella poliisilla. Virkamerkki on poliisiasetuksen mukaan pidettävä virkatehtävää suoritettaessa mukana ja tarvittaessa tai vaadittaessa esitettävä, kun se virkatehtävää vaarantamatta on mahdollista. Vuonna 2006 poliisi otti käyttöön uuden virkamerkin. Myös erätarkastajilla, ulosottomiehillä, rajavartiomiehillä, vankeinhoitolaitoksen virkamiehillä, yleisillä syyttäjillä, haastemiehillä ja pysäköinninvalvojilla on virkamerkki, joka on oltava aina virantoimituksessa mukana ja esitettävä tarvittaessa ja vaadittaessa.


title: Virkamerkki

text: Vartijoiden vartijakortti ja järjestyksenvalvojien järjestyksenvalvojakortti ovat samantapaisia, ja niihin pätee samat säännöt kuin virkamerkkiin (pitää olla työtehtävissä mukana, esitettävä pyydettäessä). Vartijat tai järjestyksenvalvojat eivät kuitenkaan ole viranomaisia, joten vartijakortti tai järjestyksenvalvojakortti eivät ole virkamerkkejä.


title: Virkamerkki

text: Suomessa siviiliasuisten poliisien virkamerkki on liitetty koteloon, jossa on virkamerkin lisäksi poliisin hihamerkkiä muistuttava metallinen tunnuskuva. Tunnuskuvan tarkoituksena on nopeuttaa poliisin tunnistamista ja vähentää sekaannuksia muihin henkilökortteihin.


title: Murat Kardanov

text: Murat Nausbijevitš Kardanov (s. 4. tammikuuta 1971 Kabardi-Balkarian ASNT) on venäläinen kreikkalais-roomalaisen tyylin painija ja olympiavoittaja.


title: Murat Kardanov

text: Kardanov voitti olympiakultaa 2000 Sydneyn kisoista 76 kilogramman painoluokasta. Loppuottelussa oli vastassa yhdysvaltalainen Matt James Lindland. Vuonna 1998 hän voitti EM-kultaa Minskin kisoista. Hänellä on lisäksi MM-pronssia 1993 Tukholmasta sekä EM-pronssia 1993 Istanbulista ja 2000 Moskovasta. Vuonna 1995 Kardanov voitti 82-kiloisissa sotilaiden maailmanmestaruuden.


title: Murat Kardanov

text: Kardanov lopetti uransa Sydneyn olympialaisiin.


title: Minamoto no Yoshimoto

text: Minamoto no Yoshimoto (, ?–1180) oli Kawachi-Genji-suvun sotilaskomentaja Heian-kaudella. Arvoltaan hän oli alempi jugoi. Hän oli Minamoto no Yoshiien kuudennen pojan Yoshitokin kolmas poika.


title: Minamoto no Yoshimoto

text: Yoshimoto oli Shimoumon ja sittemmin Musashin provinssien valvoja. Kawachi-Genji-suvun kantaisän Minamoto no Yorinobun kotialueen Kawachi no kunin Ishikawa-sōn (nyk. Ōsakan prefektuurin Habikino) mukaan hän otti sukunimekseen Ishikawa.


title: Minamoto no Yoshimoto

text: Kun vuoden 1180 talvella prinssi Mochihito käskyn seurauksena koko Minamoto-klaani kapinoi, Kawachi-Genjin vanhalla tukialueella Kawachi-Ishikawassa olevat Minamotot uhaksi kokenut Taira no Kiyomori houkutteli Ishikawa-Genjien pääjoukot Tobaan (nyk. Kioton prefektuurin Fushimi), missä hän saartoi ja tuhosi ne täydellisesti.


title: Minamoto no Yoshimoto

text: Saarrossa ikääntynyt Yoshimoto taisteli joukkojen etunenässä, mutta sotaonni ei ollut hänen puolellaan ja hän kaatui taistelussa. Yoshimoton poika Miyamoto no Yoshikane otti tämän jälkeen käsiinsä Ishikawa-Genji-suvun johdon Minamotojen ja Tairojen taistelussa.


title: Minamoto no Yoshimoto

text: Myöhempinä aikoina suvun jälkeläiset käyttivät Ishikawa-sukunimeä.


title: Estádio Waldomiro Pereira

text: Estádio Waldomiro Pereira on monikäyttöinen stadion Patos de Minasissa Brasiliassa. Nykyään sitä käytetään enimmäkseen jalkapallossa Esporte Clube Mamorén kotikenttänä. Stadionille mahtuu 5 000 katsojaa.


title: Rolf Biese

text: Rolf Vilhelm Emanuel Biese (14. helmikuuta 1918 – 3. helmikuuta 2000) oli suomalainen pöytätennispelaaja.


title: Rolf Biese

text: Biese voitti kymmenen pöytätenniksen Suomen mestaruutta: miesten kaksinpelissä vuosina 1945 ja 1949, miesten nelinpelissä vuosina 1941, 1947 ja 1948, sekanelinpelissä vuosina 1941 ja 1949 sekä joukkuekilpailussa vuosina 1941, 1946 ja 1948. Hän edusti huippuvuosinaan Bollkamraterna-seuraa ja myöhemmin Marudds Idrottskamrateria. Hän kilpaili seitsemässä maaottelussa ja Tukholman MM-kilpailuissa 1949. Vuosien 1954 ja 1955 MM-kilpailuissa hän oli Suomen maajoukkueen johtajana. Hän oli Suomen Pöytätennisliiton perustajajäsen ja toimi sen puheenjohtajana vuosina 1945–1946 ja 1947–1949. Liiton pää-äänenkannattajan, Smash-lehden päätoimittaja hän oli vuodesta 1949.


title: Rolf Biese

text: Tenniksessä Biese saavutti kaksi nuorten SM-pronssia kaksinpelissä ja aikuisten sarjassa yhden SM-pronssin nelinpelissä. Koulutukseltaan hän oli ekonomi ja toimi muun muassa Helsingin Kauppakamarin toimitusjohtajana.


title: Chaosweaver

text: Chaosweaver on suomalainen metalliyhtye. Chaosweaver yhdistelee musiikissaan death- ja black metalia, klassista musiikkia sekä elokuvamusiikkia. Yhtyeen musiikkia kutsutaan yleisesti dark metaliksi. Yhtye itse on määritellyt tyylilajikseen Cinematic Extreme Metal. Yhtye on julkaissut kaksi albumia. Yhtyeen debyytillä, Puppetmaster of Pandemoniumilla, oli toisessa painoksessa cover-versio ruotsalaisen Army of Loversin kappaleesta Crucified. Toisen albuminsa, Enter the Realm of the Doppelgängerin yhtye julkaisi vuonna 2012. Ensimmäisen keikkansa Chaosweaver soitti vuoden 2009 Finnish Metal Expossa.


title: Muscomorpha

text: Muscomorpha ("kärpäsmäiset") on kärpästen osalahko. Se on lajimäärältään valtava ja morfologisesti vaihteleva taksonominen ryhmä, jonka vajaaseen 80 heimoon kuuluu suurin osa maailman kaksisiipislajeista. "Muscomorpha" on pitkälti identtinen aiemmin käytetyn "Cyclorrhapha"-nimikkeen (tynnyrikotelokärpäset) kanssa.


title: Muscomorpha

text: "Muscomorpha"an kuuluvilla kärpäsillä on tyypillisesti varsin lyhyet, kolmesta jaokkeesta muodostuvat tuntosarvet, joiden yläpuolella sijaitsee erityinen karvamainen tai höyhenmäinen uloke, arista. Osalahkoon kuuluvien kärpästen ruumis on yleensä harvahkon karvoituksen peittämä ja tapa, jolla nämä kookkaat sukaset ("setae") ovat asettuneet eläimen pinnalle, on yleensä määritystä tehtäessä tärkeä tuntomerkki.


title: Muscomorpha

text: Toukkien elinympäristöt vaihtelevat hyvin paljon. Heimosta riippuen toukat voivat vaihdella erilaisista kasvinsyöjistä (esimerkiksi "Agromyzidae"), lahottajista (esimerkiksi "Scathophagidae") ja pedoista (esimerkiksi "Syrphidae") loisiin (esimerkiksi "Oestridae") ja parasitoideihin (esimerkiksi "Tachinidae"). Joillakin heimoilla jälkikasvu viettää toukkavaiheen emossa ja syntyy valmiina koteloitumaan (esimerkiksi "Hippoboscidae"). Toukalla ei ole muusta vartalosta selvästi erottuvaa päätä. Toukkavaiheita on kolme ja viimeisessä toukkavaiheessa kotelo alkaa muodostua toukan ihon alle, jolloin muodostuu liikuntakykyinen esikotelo, "puparium".


title: Unkarin jääpallomaajoukkue

text: Unkarin jääpallomaajoukkue edustaa Unkaria jääpallon maajoukkuekilpailuissa. Joukkue osallistui ensi kerran MM-kisoihin 1991 Suomessa järjestetyissä kisoissa. Se on vakiinnuttanut paikkansa B-lohkon keskikastissa. Vuonna 2018 joukkue pelasi A-sarjassa.


title: Unkarin jääpallomaajoukkue

text: Unkarin joukkueessa pelaa ja on pelannut useita Ruotsin sarjoissa pelaavia pelaajia kuten Tamás Györi, Sándor Bánffy, Istvan Polgar, Andreas Nagy, Peter Takacs ja Kristian Marosi.


title: Fadime Şahindal

text: Fadime Şahindal (1975/1976 – 21. tammikuuta 2002) oli Ruotsiin lapsena muuttanut kurdinainen, joka joutui isänsä Rahmin tekemän kunniamurhan uhriksi Uppsalassa. Isä oli alun perin tuohtunut tyttärensä rakastumisesta ruotsalais-iranilaiseen Patrickiin, joka kuoli auto-onnettomuudessa kesäkuussa 1998.


title: Fadime Şahindal

text: Isä yritti estää Fadimen pääsyn Uppsalaan poikaystävän haudalle. Kuitenkin tammikuussa 2002 Fadime kävi haudalla salassa perheensä naisjäsenten kanssa, kun isä saapui paikalle ja ampui hänet. Isä tuomittiin elinkautiseen vankeuteen.


title: Fadime Şahindal

text: Fadime oli ennen murhatuksi tulemistaan tuonut Ruotsissa julkisesti esille kärsimäänsä kunniaväkivaltaa ja uhkauksia.


title: Fadime Şahindal

text: Vuonna 2004 Lahden kaupunginteatteri tilasi musikaalin "Leyla ja Daniel" (sävellys Petri Kaivanto libretto Pasi Toivanen), joka perustui löyhästi Fadimen tarinaan ja muihin Pohjoismaissa tapahtuneisiin kunniamurhatapauksiin.


title: Edgar Bergen

text: Edgar Bergen (alk. Edgar John Berggren; 16. helmikuuta 1903 Chicago, Illinois – 30. syyskuuta 1978 Las Vegas, Nevada) oli yhdysvaltalainen näyttelijä ja koomikko, joka tunnetaan parhaiten vatsastapuhujana. Hänen vanhempansa olivat syntyjään ruotsalaisia.


title: Edgar Bergen

text: Bergen ja hänen nukkensa ”Charlie McCarthy” tekivät ensiesiintymisensä radiossa 17. joulukuuta 1936 "Rudy Valee Show’ssa". Oman ohjelmansa Bergen sai toukokuussa 1937, aluksi nimellä "The Chase and Sanborn Hour" ja myöhemmin nimillä "The Charlie McCarthy Show" ja "The Edgar Bergen-Charlie McCarthy Show". Bergen jatkoi esiintymistä radiossa aina 1950-luvun lopulle asti ja teki samaan aikaan myös lukuisia televisio- ja elokuvaesiintymisiä (mm. "Pennitön ja suruton").


title: Edgar Bergen

text: Edgar Bergen sai kunnia-Oscarin Charlie McCarthyn luomisesta vuonna 1938. Hän on ainoa, joka on saanut puisen Oscar-patsaan. Hänellä on myös kolme tähteä Hollywood Walk of Famella.


title: Edgar Bergen

text: Edgar Bergen ja "Charlie McCarthy Show" pääsivät Radio Hall of Fameen vuonna 1990.


title: Edgar Bergen

text: Bergenin tytär on näyttelijä Candice Bergen.


title: Altistus

text: Altistus tai altistuminen tarkoittaa ulkoisen tekijän vaikutuksen alaiseksi joutumista. Henkilö voi altistua esimerkiksi säteilylle, melulle tai taudinaiheuttajille.


title: Anabolia

text: Anabolia, "rakennusaineenvaihdunta", on tila, jossa elimistö rakentaa energiavarastojaan. Silloin energian saanti on suurempaa kuin sen kulutus, toisin sanoen energiatasapaino on positiivinen. Nisäkkäillä aineenvaihdunnan tila vaihtelee anabolian ja katabolian välillä. Anabolisen tilan vallitessa myös typpi- ja kivennäistasapaino on positiivinen. Edellä mainittuja tiloja säätelevät useat hormonit, esimerkiksi aivolisäkkeen etulohkon steroidihormonit, kuten somatotropiini, ja haiman Langerhansin saarekkeiden tuottama insuliini.


title: Anabolia

text: Anabolisia tiloja on kaksi. Lyhytkestoinen anabolinen tila vallitsee jokaisen aterian jälkeen. Kun ravintoa on nautittu, veren glukoosipitoisuus nousee, jolloin insuliinin tuotanto käynnistyy ja glukoosi kulkeutuu energiavarastoihin, esimerkiksi maksaan, rasvakudokseen ja lihaksiin. Lyhytkestoinen tila on vallitseva niin kauan kuin glukoosia on veressä tarpeeksi. Glukoosipitoisuus nousee tehokkaimmin suun kautta nautitun glukoosiannoksen jälkeen. Insuliinin tuotannon käynnistävät muun muassa glukagoni ja GIP-hormonit.


title: Anabolia

text: Pitkä anabolinen tila on vallitsevana kasvavilla lapsilla. Vallitseva anabolinen tila on tyypillinen myös pitkäaikaisen sairauden jälkeen paranemisvaiheessa, esimerkiksi anoreksian tai maksan sairauksien jälkeen. Pitkäaikainen anabolinen tila on eräs syy liikalihavuuteen. Lihavuudesta voi seurata muiden muassa sokeritauti tai sydämen ja verenkierron sairauksia. Joissakin tapauksissa sokeritauti on liikalihavuuden aiheuttama, jolloin insuliinin teho kudoksissa on heikko. Edellä mainitun kaltaisen sokeritaudin hoitona on vain laihdutus.


title: Asetylaatio

text: Asetylaatio tarkoittaa asetyyliryhmän liittämistä johonkin aineeseen. Asetylaation avulla voidaan muuttaa elimistölle haitallisia aineita turvallisiksi.


title: Arena Jaraguá

text: Arena Jaraguá on monikäyttöinen sisäareena Jaraguá do Sulissa, Brasiliassa. Areena avattiin vuonna 2007. Nykyään sitä käytetään enimmäkseen futsalissa ja lentopallossa, ja Malwee/Jaraguá pelaa kotiottelunsa siellä. Areenalle mahtuu 15 000 ihmistä.


title: Alpamayo

text: Alpamayo on 5 947 metriä korkea vuori Perun Andeilla. Vuoren valloittivat saksalaiset Gunter Hauser, Berhard Huhn ja Horst Wiedmann 20. kesäkuuta 1957. Lähes kuusi kilometriä korkea vuori muistuttaa pyramidia.


title: Anne Hébert

text: Anne Hébert CC, OQ, (1. elokuuta 1916 Sainte-Catherine – 22. tammikuuta 2000 Montréal) oli kanadalainen kirjailija, jonka ura kesti lähes 60 vuotta.


title: Anne Hébert

text: Ranskankielinen Hébert julkaisi ensimmäisen runokokoelmansa vuonna 1942. Hänen merkittäviä varhaisteoksiaan olivat vuonna 1950 ilmestynyt novellikokoelma "Le Torrent" ja kolme vuotta myöhemmin julkaistu runokokoelma "Le Tombeau des rois". Hänen pääteoksenaan pidetään vuonna 1970 julkaistua romaania "Kamouraska", joka suomennettiin nimellä "Suuri rakkaus". Tämä kirja, joka oli ainoa Hébert-suomennos hänen elinaikanaan, oli kuvaus murhaan johtaneesta kolmiodraamasta Kamouraskan kylässä, 1800-luvun Québecissä. Sen pohjalta tehtiin myös elokuva. Hébert nousi kansainväliseen maineeseen 1970- ja 1980-lukujen romaaneillaan, joissa hän usein kuvasi naispäähenkilön näkökulmasta ihmissuhteisiin liittyvää väkivaltaa. Viimeisen romaaninsa "Un Habit de lumière" hän julkaisi vuonna 1999.


title: Anne Hébert

text: Hébert palkittiin kanadalaisella Governor-General´s Award -kirjallisuuspalkinnolla vuosina 1961, 1975 ja 1992. Vuonna 1982 valmistuneesta romaanistaan "Les Fous de bassan" hän sai ranskalaisen Prix Féminan.


title: Anne Hébert

text: Uransa alkuvaiheissa myös Kanadan radiolle ja elokuvasäätiölle työskennellyt Hébert asui pitkään vuoroin Ranskassa ja vuoroin Kanadassa kunnes muutti vuonna 1965 pysyvästi Pariisiin. Hän palasi asumaan synnyinmaahansa pari vuotta ennen kuolemaansa saatuaan tietää parantumattomasta syöpäsairaudestaan, johon hän kuoli 83-vuotiaana tammikuussa 2000.


title: Pafnuti Tšebyšov

text: Pafnuti Lvovitš Tšebyšov (; 16. toukokuuta 1821 Okatovo – 8. joulukuuta 1894 Pietari) oli venäläinen matemaatikko, joka teki uraauurtavaa tutkimusta analyyttisen geometrian ja erityisesti lukuteorian alueella. Tšebyšovia pidetään venäläisen matematiikan isähahmona. Hän toimi professorina Pietarin yliopistossa vuosina 1850–1882, ja hänen kuuluisimpiin oppilaisiinsa kuuluivat muun muassa Dmitri Grave ja Andrei Markov.


title: Pafnuti Tšebyšov

text: Tšebyšovin kraatteri Kuussa on nimetty Pafnuti Tšebyšovin mukaan.


title: Yhdysvaltain jääpallomaajoukkue

text: Yhdysvaltain jääpallomaajoukkue edustaa Yhdysvaltoja jääpallon maajoukkuekilpailuissa.


title: Yhdysvaltain jääpallomaajoukkue

text: Joukkue osallistui ensi kerran MM-kisoihin 1985 Norjan kisoissa, missä se hävisi murskalukemin kaikki ottelunsa maalierolla 3-31. Sittemmin se on vakiinnuttanut paikkansa B-lohkon aivan parhaimpien joukkueiden joukossa. Vuoden 2008 MM-kisoissa Moskovassa Yhdysvallat karsi Valko-Venäjän kanssa noususta A-lohkoon, mutta hävisi ottelun maalein 6-4.


title: Yhdysvaltain jääpallomaajoukkue

text: Yhdysvallat isännöi vuonna 1995 Minnesotan MM-kisoja.


title: Yhdysvaltain jääpallomaajoukkue

text:
Maalivahdit:
Puolustajat:
Keskikenttä:


title: Yhdysvaltain jääpallomaajoukkue

text: Hyökkääjät:


title: Asetyylikoliiniesteraasi

text: Asetyylikoliiniesteraasi on entsyymi, joka pilkkoo synapseissa olevaa asetyylikoliinia koliiniksi ja asetaatiksi. Hermokaasut vaikuttavat asetyylikoliiniesteraasiin estäen sen toiminnan.


title: Asetyylikoliiniesteraasi

text: Asetyylikoliiniesteraasin entsyyminumero on EC 3.1.1.7 ja CAS-numero 9000-81-1.


title: Olofström

text: Olofström on entinen Ruotsin kauppala ja nykyinen Olofströmin kunnan keskustaajama. Se sijaitsee Blekingen läänissä Etelä-Ruotsissa. Vuoden 2010 lopussa Olofströmin taajamassa oli 7 327 asukasta. Taajama on Blekingen läänin viidenneksi suurin.


title: Olofström

text: Olofström on kehittynyt vuonna 1735 perustetun rautatehtaan ympärille. Autoistuminen 1950–1960-luvuilla oli paikkakunnalle oikea piristysruiske, ja autoteollisuus on nykyäänkin Olofströmin suurin työllistäjä. Sen nykyisin merkittävin yritys on Volvo. Olofströmin lukio on yksi Ruotsin harvoista suunnistuskouluista ja ainoa jousiammuntaa opettava.


title: Tšebyšov (Kuun kraatteri)

text: Tšebyšovin kraatteri on suuri kraatteri Kuun pimeän puolen eteläisellä pallonpuoliskolla. Kraatteri on nimetty venäläisen matemaatikon Pafnuti Tšebyšovin mukaan. Sen halkaisija on 179 kilometriä. Hieman pienempi Langmuirin kraatteri työntyy osittain Tšebyšovin itä–kaakkoreunan päälle, ja nämä kaksi muodostivat yhdessä Brouwerin kraatterin kanssa kolmen suurikokoisen kraatterin ketjun. Tšebyšovin kehän sisälle on myös muodostunut monien pienempien kraatterien ketjuja.


title: Hemispheres

text: Hemispheres on kanadalaisen rock-yhtyeen Rushin kuudes studioalbumi, joka julkaistiin vuonna 1978. Albumi nauhoitettiin Rockfield-studioilla Walesissa ja miksattiin Advision-studioilla Lontoossa.


title: Hemispheres

text: "Hemispheres" myi ilmestymisvuonnaan Yhdysvalloissa kultalevyyn oikeuttavan määrän levyjä. Albumilla yhtye vei progressiivista soundiaan yhä pidemmälle.


title: Hemispheres

text: Kaikki kappaleet kirjoittaneet Alex Lifeson, Geddy Lee ja Neil PeartAlbumi - Billboard (Pohjois-Amerikka)


title: Sherly Ground

text: Sherly Ground on monikäyttöinen stadion Road Townissa, Brittiläisillä Neitsytsaarilla. Nykyään sitä käytetään enimmäkseen jalkapallossa Brittiläisten Neitsytsaarten jalkapallomaajoukkueen kotikenttänä. Stadionille mahtuu 4 000 ihmistä.


title: Avorauhanen

text: Avorauhanen eli eksokriininen rauhanen on rauhanen, joka erittää eritettä tiehyttä pitkin ihon tai limakalvon pinnalle. Avorauhasen vastakohta on umpirauhanen.


title: Avorauhanen

text: Avorauhasia ovat muun muassa:


title: Valtionarkeologi

text: Valtionarkeologi on Suomessa arvonimi, joka kuuluu nykyisin vuonna 1972 muodostetun Museoviraston pääjohtajalle. Vuoteen 1971 se oli myös pääjohtajan virkanimike. Suomen ensimmäinen valtionarkeologi oli J. R. Aspelin.


title: Valtionarkeologi

text: Arkistolaitoksen pääjohtajalla on vastaava arvonimi "valtionarkistonhoitaja".


title: Uinnin pitkän radan Euroopan-mestaruuskilpailut 1989

text: Uinnin pitkän radan Euroopan-mestaruuskilpailut järjestettiin vuonna 1989 19. kertaa. Kilpailut pidettiin Länsi-Saksan Bonnissa 12.–20. elokuuta. Kilpailujen järjestäjänä toimi Euroopan uimaliitto LEN. Kilpailulajeina olivat uinti, uimahypyt, taitouinti ja vesipallo.


text: Isäntämaa


title: Tom Jones – hulivilihurmuri

text: Tom Jones – hulivilihurmuri on brittiläinen komediaelokuva vuodelta 1963. Se perustuu Henry Fieldingin romaaniin "Tom Jones" (1749) ja kertoo hurmuripojasta nimeltä Tom Jones (Albert Finney). Elokuva voitti parhaan elokuvan Oscar-palkinnon ja kolme muuta Oscaria.


title: Tom Jones – hulivilihurmuri

text: "Tom Jones" valittiin British Film Instituten vuonna 1999 kokoamalle listalle 1900-luvun sadasta parhaasta brittielokuvasta. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Sultan Hassal Bolkiah Stadium

text: Sultan Hassal Bolkiah Stadium on monikäyttöinen stadion Bandar Seri Begawanissa Bruneissa. Stadion avattiin vuonna 1984. Nykyään sitä käytetään enimmäkseen jalkapallossa Brunein jalkapallomaajoukkueen kotikenttänä. Stadionille mahtuu 22 000 ihmistä.


title: Ihmisen ruoansulatus

text: Ihmisen ruoansulatus on järjestelmä, joka muuttaa syödyn ravinnon elimistölle käyttökelpoiseen muotoon. Ensin ravintoa pilkkovat suussa kieli ja hampaat. Sylkirauhaset erittävät mukaan sylkeä. Ruoka jatkaa matkaa nieluun ja ruokatorveen ja edelleen mahaan. Täältä ravinto etenee ohutsuoleen, jossa suurin osa ravinnosta imeytyy ohutsuolen seinämän läpi. Imeytymätön aines kertyy paksusuoleen, jossa vielä osa aineista imeytyy elimistöön. Loppu poistuu peräsuolesta lopulta peräaukon kautta ulosteena. Tutkimuksessa terveillä, länsimaista ruokavaliota noudattavilla, liikkuvilla aikuisilla ravinnon kokonaisenergiasta on havaittu imeytyvän noin 90%.


title: Ihmisen ruoansulatus

text: Ruoansulatuksen kannalta merkittäviä elimiä ovat maksa ja haima. Haima erittää suurimman osan ruoansulatusentsyymeistä. Maksa säätelee veren sokeri- ja aminohappopitoisuuksia, varastoi monia aineita sekä valmistaa ravinnosta muun muassa rasvoja ja glukoosia.


title: Ihmisen ruoansulatus

text: Ruoansulatuskanavassa ravinto ja sen mukana tulleet mikrobit ja muut aineet joutuvat vaihteleviin ympäristöihin. Suu on lähes neutraali ympäristö, maha taas hyvin hapan ja osa suolesta lievän emäksinen. Aineet kohtaavat monia ruoansulatusentsyymeitä, jotka hajottavat suolessa kulkevat aineet elimistön käyttöön sopiviksi aineiksi.


title: Ihmisen ruoansulatus

text: Ruoansulatuskanavan seinämä koostuu neljästä osasta. Sisimmäinen osa on vahvasti poimuttunut limakalvo. Limakalvo on poimuttunut ohutsuolen alueella nukkalisäkkeiksi. Limakalvon jälkeen seuraa tukikerros. Siinä on paljon verisuonia, imukeräsiä ja hermoja. Kolmas kerros on lihaskerros. Lihaskerroksessa on pitkittäisesti ja rengasmaisesti ryhmittyneitä lihaksia. Nämä lihaksen huolehtivat ruoansulatuskanavan liikkeistä ja ravinnon työntämisestä eteenpäin. Uloin kerros on sidekudoksesta koostuva ulkokerros. Ulkokerros on kiinnittynyt suolen alueella suoliliepeeseen, jonka ansiosta suoli liittyy vatsaontelon seinämään.


title: Ihmisen ruoansulatus

text: Lihakset toteuttavat suolessa ruoansulatuksen kannalta välttämättömiä liikkeitä. Noin kymmenen kertaa minuutissa suoli supistelee paikallaan, mikä sekoittaa ruokamassaa. Suolen matamisliike sen sijaan on etenevä supistusaalto, joka vie ruokamassaa eteenpäin. Etenemisnopeus on tavallisesti muutamia senttimetrejä minuutissa. Ruokailun jälkeen alkaa kuitenkin voimakkaampi etenemisaalto, joka vie imeytymättömän ravinnon aina paksusuolen loppuun asti ja aiheuttaa lopulta ulostamisrefleksin.


title: Ihmisen ruoansulatus

text: Ruoansulatuskanavaa ohjaavat yhdessä hormonit ja autonominen hermosto. Autonominen hermosto on tahdosta riippumaton ja se säätelee muun muassa ruoansulatusnesteitä tuottavia sisäelimiä. Stressi voi kuitenkin heikentää ruoansulatusta edistäviä tapahtumia, joten ruoansulatus toimii parhaiten, kun elimistö ei ole rasituksessa.